Kannada-LLM-Labs/Wikipedia-Kn huggingface dataset:
ಹಾರ್ದಿಕ್ ಪಾಂಡ್ಯ

ಹಾರ್ದಿಕ್ ಹಿಮಾಂಶು ಪಾಂಡ್ಯ, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ.ಇವರು ಬಲಗೈ ಬ್ಯಾಟ್ಸ್‌ಮನ್ ಹಾಗು ಮಧ್ಯಮ ವೇಗದ ಬೌಲರ್.ಐಪಿಎಲ್‍ನಲ್ಲಿ ಗುಜರಾತ್ ಟೈಟಾನ್ಸ್ ತಂಡಕ್ಕಾಗಿ ಆಡುತ್ತಾರೆ.

ಆರಂಭಿಕ ಜೀವನ 

ಇವರು ೧೧ನೇ ಅಕ್ಟೋಬರ್ ೧೯೯೩, ಸೂರತ್, ಗುಜರಾತ್ನಲ್ಲಿ ಜನಿಸಿದರು. ಆರ್ಥಿಕವಾಗಿ ದುರ್ಬಲವಾಗಿದ್ದ, ಪಾಂಡ್ಯ ಕುಟುಂಬವು ಗೋರ್ವಾದಲ್ಲಿನ ಬಾಡಿಗೆ ಮನೆಯಲ್ಲಿ ವಾಸಿಸುತ್ತಿದ್ದರು. ಕ್ರಿಕೆಟ್‌ನಲ್ಲಿ ಕೇಂದ್ರೀಕರಿಸುವ ಸಲುವಾಗಿ ಹಾರ್ದಿಕ್ ಪಾಂಡ್ಯ, ಎಂ.ಕೆ. ಪ್ರೌಢಶಾಲೆಯಲ್ಲಿ ಒಂಭತ್ತನೇ ತರಗತಿಯವರೆಗೆ ಅಧ್ಯಯನ ಮಾಡಿ ನಂತರ ತಮ್ಮ ಶಿಕ್ಷಣವನ್ನ ನಿಲ್ಲಿಸಿದರು.ಹಾರ್ದಿಕ್ ಕಿರಿಯ-ಮಟ್ಟದ ಕ್ರಿಕೆಟ್ ನಲ್ಲಿ ಸ್ಥಿರವಾದ ಪ್ರಗತಿ ಮಾಡಿದರು. ಕ್ರುನಾಲ್ (ಹಾರ್ದಿಕ್ ಪಾಂಡ್ಯನ ಸಹೋದರ) ಪ್ರಕಾರ, "ಕ್ಲಬ್ ಕ್ರಿಕೆಟ್ನಲ್ಲಿ ಸಾಕಷ್ಟು ಪಂದ್ಯಗಳನ್ನು ಒಬ್ಬಂಟಿಯಾಗಿಯೆ ಗೆದ್ದಿದ್ದಾರೆ".

ವೃತ್ತಿ ಜೀವನ

ಅಂತರರಾಷ್ಟ್ರೀಯ ಕ್ರಿಕೆಟ್ 
ಜನವರಿ ೨೭, ೨೦೧೬ರಲ್ಲಿ ಆಸ್ಟ್ರೇಲಿಯ ವಿರುದ್ಧ ನಡೆದ ಟಿ-೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪಣೆ ಮಾಡಿದರು.ಅಕ್ಟೊಬರ್ ೧೬, ೨೦೧೬ರಲ್ಲಿ ನ್ಯೂ ಜೀಲ್ಯಾಂಡ್ ವಿರುದ್ಧ ನಡೆದ ಏಕದಿನ ಪಂದ್ಯದ ಮೂಲಕ ಏಕದಿನ ಕ್ರಿಕೆಟ್ನಲ್ಲಿ ಪಾದಾರ್ಪನೆ ಮಾಡಿದರು. ಜುಲೈ ೨೭, ೨೦೧೭ರಲ್ಲಿ ಶ್ರೀಲಂಕ ವಿರುದ್ಧ ನಡೆದ ಟೆಸ್ಟ್ ಪಂದ್ಯದ ಮೂಲಕ ಟೆಸ್ಟ್ ಕ್ರಿಕೆಟ್ನಲ್ಲಿ ಪಾದಾರ್ಪನೆ ಮಾಡಿದರು.

ಐಪಿಎಲ್ ಕ್ರಿಕೆಟ್ 
ಐಪಿಎಲ್ ೨೦೧೫ ರಲ್ಲಿ ಮುಂಬೈ ಇಂಡಿಯನ್ಸ್ ಪರ ಐ.ಪಿ.ಎಲ್.ನಲ್ಲಿ ಪಾದಾರ್ಪನೆ ಮಾಡಿದರು.ಚೆನ್ನೈ ಸೂಪರ್ ಕಿಂಗ್ಸ್ ವಿರುದ್ಧದ ಮೊದಲ ಅರ್ಹತಾ ಸುತ್ತಿನ ಪಂದ್ಯದಲ್ಲಿ ತಾವು ಎದುರಿಸಿದ ೮ ಎಸೆತಗಳಲ್ಲಿ ೨೧ ರನ್ ಗಳಿಸಿ ಮುಂಬೈಗೆ  ೬ ವಿಕೇಟ್ಗಳ ಜಯ ದಾಖಲಿಸಿದರು.ಇದೇ ಪಂದ್ಯದಲ್ಲಿ ೩ ಪ್ರಮುಖ ಕ್ಯಾಚ್ಗಳನ್ನು ಗಳಿಸಿ, ಪಂದ್ಯಶ್ರೇಷ್ಠ ಪ್ರಶಸ್ತಿಯನ್ನು ಪಡೆದರು. ಆ ಪಂದ್ಯದ ನಂತರ, ಸಚಿನ್ ತೆಂಡುಲ್ಕರ್ ಅವರು ಹಾರ್ದಿಕ್‍ರನ್ನು ಕರೆಮಾಡಿ, ಮುಂದಿನ ೧೮ ತಿಂಗಳುಗಳಲ್ಲಿ ಭಾರತಕ್ಕಾಗಿ ಅವರು ಆಡಲಿದ್ದಾರೆ ಎಂದು ತಿಳಿಸಿದರು.ಮುಂದಿನ ವರ್ಷವೇ ಅವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪಣೆ ಮಾಡಿದರು. 
ನಂತರ ಕೋಲ್ಕತಾ ನೈಟ್ ರೈಡರ್ಸ್ ವಿರುದ್ಧದ ಪಂದ್ಯದಲ್ಲಿ ಮುಂಬೈ ಇಂಡಿಯನ್ಸ್ ಅಗ್ರ ೪ ತಂಡಗಳ ಸ್ಪರ್ಧೆಯಲ್ಲಿ ಉಳಿಯಲು  ಗೆಲ್ಲಲೇಬೇಕಾದ ಪಂದ್ಯದಲ್ಲಿ, ೩೧ ಎಸೆತಗಳಲ್ಲಿ ೬೧ ರನ್ ಗಳಿಸಿದರು ಮತ್ತು ಋತುವಿನಲ್ಲಿ ತಮ್ಮ ಎರಡನೆಯ ಪಂದ್ಯಶ್ರೇಷ್ಠ ಪ್ರಶಸ್ತಿಯನ್ನು ಪಡೆದರು.

ಸಾಧನೆಗಳು 
೧೮ ಜೂನ್ ೦೧೭ ರಂದು ನಡೆದ ಅಂತರರಾಷ್ಟ್ರೀಯ ಕ್ರಿಕೆಟ್ ಮಂಡಲಿಯ ಪ್ರತಿಷ್ಠಿತ ಸರಣಿಯ ಫೈನಲ್ ಪಂದ್ಯದಲ್ಲಿ ಅವರು ೪೩ ಎಸೆತಗಳಲ್ಲಿ ೭೬ ರನ್ ಗಳಿಸಿ  ಅತ್ಯಂತ ವೇಗದ ಅರ್ಧಶತಕವನ್ನು ದಾಖಲಿಸಿದ ಆಟಗಾರರಾದರು,ಕೇವಲ ೩೨ ಎಸೆತಗಳಲ್ಲಿ ೫೦ ರನ್ ಸೇರಿದ್ದವು.

ಟೆಸ್ಟ್ ಕ್ರಿಕೆಟ್ 
ಒಂದೇ ಓವರ್ ನಲ್ಲಿ ಅತಿ ಹೆಚ್ಚು ರನ್ ಗಳಿಸಿದ ಮೊದಲ ಭಾರತೀಯ (೨೬ ರನ್).
ಎಂಟನೇ ಕ್ರಮಾಂಕದಲ್ಲಿ ವೇಗದ ಶತಕ ಗಳಿಸಿದ ಆಟಗಾರ (೧೦೮ ರನ್, ೮೬ ಎಸೆತ).
ಇನಿಂಗ್ಸ್ ಒಂದರಲ್ಲೇ ೦೭ ಸಿಕ್ಸರ್ ಗಳಿಸಿದ ಭಾರತದ ೨ನೇ ಆಟಗಾರ.

ವೈಯಕ್ತಿಕ ಜೀವನ
ಪಾಂಡ್ಯ ೧ ಜನವರಿ ೨೦೨೦ ರಂದು ನಟಿ ನತಾಶ ಸ್ಟಾಂಕೋವಿಕ್ ಅವರೊಂದಿಗೆ ನಿಶ್ಚಿತಾರ್ಥ ಮಾಡಿಕೊಂಡರು.

ಪ್ರಶಸ್ತಿಗಳು 
೧೬ ಅಕ್ತೋಬರ್ ೨೦೧೬, ಧರ್ಮಶಾಲದಲ್ಲಿ ನ್ಯೂ ಜೀಲ್ಯಾಂಡ್ ವಿರುದ್ಧ ಪಂದ್ಯಶ್ರೇಷ್ಠ ಪ್ರಶಸ್ತಿಯನ್ನು ಪಡೆದರು.

ಗ್ಯಾಲರಿ

ಉಲ್ಲೇಖಗಳು 

ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಭುವನಗಿರಿ ಭುವನೇಶ್ವರಿ ದೇವಸ್ಥಾನ

ಭುವನೇಶ್ವರಿ ತಾಯಿಯು ಹತ್ತು ಮಹಾವಿದ್ಯಾ ದೇವತೆಗಳಲ್ಲಿ ಒಬ್ಬಳು ಹಾಗೂ ತಾಯಿ ದುರ್ಗೆಯ ಒಂದು ಅಂಶ."ಭುವನೇಶ್ವರಿ" ಅಂದರೆ ಈ ವಿಶ್ವದ ತಾಯಿ."ವಿಶ್ವ"ವೆಂದರೆ ತ್ರಿ-ಭುವನಗಳು,ಭೂಮಿ,ವಾತಾವರಣ ಮತ್ತು ಸ್ವರ್ಗ.

ಸ್ಥಳ ಪರಿಚಯ 
ಶ್ರೀ ಭುವನೇಶ್ವರಿ ದೇವಾಲಯ,ಭುವನಗಿರಿ,ಸಿದ್ಧಾಪುರ ತಾಲ್ಲೂಕು,ಉತ್ತರ ಕನ್ನಡ ಜಿಲ್ಲೆ.ಸಿದ್ಧಾಪುರದಿಂದ ಭುವನಗಿರಿಗೆ ಸರಿಸುಮಾರು ೮ ಕಿಲೋ.ಮೀಟರ್ ಅಂತರವಿದೆ.

ದೇವಾಲಯದ ಇತಿಹಾಸ 
ಭುವನೇಶ್ವರಿ ದೇವಾಲಯದ ನಿರ್ಮಾಣವು ಕದಂಬರ  ಕಾಲದಲ್ಲಿಯೇ ಪ್ರಾರಂಭಗೊಂಡಿತು. ಆದರೆ ಅದರ ನಿರ್ಮಾಣದ ಕಾರ್ಯ ಪೂರ್ಣಗೊಳ್ಳಲಿಲ್ಲ. ನಂತರ ವಿಜಯನಗರದ ಸಾಮ್ರಾಜ್ಯದ ಕಾಲದಲ್ಲಿ ಆ ದೇವಸ್ಥಾನದ ನಿರ್ಮಾಣದ ಕಾರ್ಯ ಮುಂದುವರಿಯಿತು. ಕೊನೆಗೆ ೧೬೯೨ರಲ್ಲಿ ಬಿಳಗಿ ಸಾಮ್ರಾಜ್ಯದ ಅರಸರು ಆ ದೇವಸ್ಥಾನವನ್ನು ಪೂರ್ಣವಾಗಿ ಕಟ್ಟಿದರು. ಇದನ್ನು ಪೂರ್ಣವಾಗಿ ಕಟ್ಟುವುದರ ಜವಬ್ದಾರಿಯನ್ನು ವಹಿಸಿಕೊಂಡವರು ಬಿಳಗಿ ಸಾಮ್ರಾಜ್ಯದ ಕೊನೆಯ ಅರಸ ಬಸವೇಂದ್ರ. ಬಿಳಗಿಯ ಹಿಂದಿನ ಹೆಸರು ಶ್ವೇತಪುರವೆಂದಾಗಿತ್ತು.

ನಮ್ಮ ಕರ್ನಾಟಕ ರಾಜ್ಯದಲ್ಲಿಯೇ ಕನ್ನಡಮಾತೆಯಾದ ಭುವನೇಶ್ವರ ತಾಯಿಯ ತ್ರಿಕಾಲ ಪೂಜೆಯ ಏಕೈಕ ದೇವಾಲಯ ಸಿದ್ದಾಪುರದಲ್ಲಿ ಕಾಣಸಿಗುತ್ತದೆ. ಈ ದೇವಾಲಯದ ಬಳಿ ಒಂದು ತಿಳಿ ನೀರಿನ ಕೆರೆ ಇದೆ. ಈ ಕೆರೆಯ ನೀರನ್ನು ಆ ದೇವಿಯ ಕಾರ್ಯಕ್ರಮಗಳಿಗೆ ಮಾತ್ರ ಬಳಸಲಾಗುವುದು. ಅದನ್ನು ಹೊರತುಪಡಿಸಿ ಜಾನುವಾರುಗಳಿಗಾಗಲಿ, ಮೀನು ಹಿಡಿಯುವುದಕ್ಕಾಗಲಿ ಮತ್ತು ಬಟ್ಟೆಗಳನ್ನು ಒಗೆಯುವುದಕ್ಕಾಗಲಿ ಅಲ್ಲಿ ಅನುಮತಿ ಇಲ್ಲ. ಕೆರೆಯನ್ನು ದಾಟಿದ ಬಳಿಕ ದೇವಸ್ಥಾನಕ್ಕೆ ಹೋಗಲು ಮೆಟ್ಟಿಲುಗಳು ಇವೆ. ೩೫೦ ಮೆಟ್ಟಿಲುಗಳು ದೇವಸ್ಥಾನದ ದ್ವಾರಕ್ಕೆ ತಲುಪಲು ಇವೆ. ಈ ದೇಗುಲವು ೩೦೦ ಅಡಿ ಎತ್ತರದ ಭುವನಗಿರಿ ಬೆಟ್ಟದ ಮೇಲೆ ಸ್ಥಾಪಿತಗೊಂಡಿದೆ. ಈ ದೇವಾಲಯವು ಅರಣ್ಯದ ಮಧ್ಯಭಾಗದಲ್ಲಿ ಇದೆ. ಅದು ಪಶ್ಚಿಮಘಟ್ಟಗಳ ಒಂದು ಭಾಗ. ಭುವನೇಶ್ವರಿ ದೇವಿಯ ದೇವಾಲಯವಲ್ಲದೆ ಇನ್ನೂ ಹಲವಾರು ದೇವಸ್ಥಾನಗಳು ಗಣಪತಿ, ಗೋಪಾಲಕೃಷ್ಣ, ನಂದೀಕೇಶ್ವರನ ದೇವಸ್ಥಾನ ಮತ್ತು ನಾಗರದೇವತೆಗಳ ದೇವಾಲಯವಿದೆ. ಮುಂಜಾನೆ ಸಮಯದಲ್ಲಿ ಮಹಾಮಂಗಳಾರತಿ ಮಾಡುವುದು ರೂಢಿ. ಈ ದೇವಾಲಯವು ಕರುನಾಡ ರಾಜರಾಜೇಶ್ವರಿ ಭುವನಗಿರಿಯ ಭುವನೇಶ್ವರಿ ಎಂದು ಹೆಸರುವಾಸಿ. ಶ್ರೀ ಭುವನೇಶ್ವರಿ ದೇವಿಯ ಉದ್ಭವಲಿಂಗವು ಆ ದೇವಿಯ ಪಾದತಳದಲ್ಲಿದೆ. ಶ್ರೀಧರ ಭಟ್ಟರು ಪ್ರಸ್ತುತ ಆ ದೇವಾಲಯದ ಅರ್ಚಕರು. ಭುವನೇಶ್ವರಿ ದೇವಾಲಯದಷ್ಟೇ ಪುರಾತನವಾದ್ದು ಮತ್ತೊಂದು ದೇವಾಲಯವು ಆದ ಹನುಮಂತನ ದೇವಸ್ಥಾನವು ಇದೆ. ಆ ದೇವಸ್ಥಾನವು ಸಿದ್ದಾಪುರದಿಂದ ೫ ಕಿಲೋಮೀಟರುಗಳು
ಇವೆ. ಹೀಗೆ ಎರಡು ಪುರಾತನ ದೇವಾಲಯಗಳು ಉತ್ತರ ಕನ್ನಡ ಜಿಲ್ಲೆಯ ಸಿದ್ದಾಪುರದ ಸಮೀಪದಲ್ಲಿ ಕಾಣಸಿಗುತ್ತವೆ.

ಉಲ್ಲೇಖಗಳು 

ಉತ್ತರ ಕನ್ನಡ ಜಿಲ್ಲೆ
ಹಿಂದೂ ದೇವಾಲಯಗಳು
ಪಾನಕಗಳು

ಪಾನಕವೆಂದರೆ ದ್ರವ ರೂಪದ ಸೇವನೆಯ ಪದಾರ್ಥವಾಗಿದೆ.  ಪಾನಕಗಳನ್ನು ಮನೆಯಲ್ಲಿಯೇ ಲಭ್ಯವಿರುವ ಸಾಮಗ್ರಿಗಳಿಂದ ತಯಾರಿಸಬಹುದು. ಪಾನಕಗಳು ದೇಹದ ದಾಹ ತೀರಿಸುವುದರೊಂದಿಗೆ ಅರೋಗ್ಯ ವೃದ್ಧಿಸುತ್ತವೆ.ಇದರ ಸೇವನೆಯ ಫಲಿತಾಂಶ ವೈದ್ಯರ ಮತ್ತು ಔಷಧ ತಯಾರಕರ ಆದಾಯ ವೃದ್ಧಿಗೆ ಅನುಕೂಲವಾಗುತ್ತದೆ. ಭಾರತದ ಆಯುರ್ವೇದದಲ್ಲಿ ಪಾನಕಕ್ಕೆ ವಿಶೇಷ ಇತಿಹಾಸವಿದೆ.

ವಿವಿಧ ಪಾನಕಗಳು
 ಅನಾನಾಸು
 ಎಳ್ಳು
ಸೌತೆಕಾಯಿ 
ಪನ್ನೇರಳೆ
 ನೆಲ್ಲಿ
ಬೇಲ
 ರಾಗಿ
 ಲಾವಂಚ 
 ಶುಂಠಿ
 ಹೆಸರು ಕಾಳು,ಇತ್ಯಾದಿ

ತಯಾರಿಸಲು ಬೇಕಾದ ಇತರ ಸಾಮಾಗ್ರಿಗಳು
 ಬೆಲ್ಲ
 ಏಲಕ್ಕಿ 
 ನೀರು
 ಕಾಳು ಮೆಣಸು
 ಲಿಂಬೆ 
 ಹಾಲು,ಇತ್ಯಾದಿ

ಪಾನಕ ತಯಾರಿಸುವ ವಿಧಾನಗಳು: 
ಹಣ್ಣಿನ ಪಾನಕಗಳನ್ನು ತಯಾರಿಸುವಾಗ ಬೆಲ್ಲ,ಏಲಕ್ಕಿ, ಲಂಬೆಯನ್ನು ಹೆಚ್ಚಾಗಿ ಬಳಸುತ್ತಾರೆ.
ಇತರ ಪಾನಕಗಳನ್ನು ತಯಾರಿಸುವಾಗ ಕಾಳುಮೆಣಸು,ಬೆಲ್ಲ,ಏಲಕ್ಕಿಯನ್ನು ಬಳಸುತ್ತಾರೆ.
ಉದಾಹರಣೆ: ಬೆಲ್ಲದ ಪಾನಕ
ನೀರನ್ನು ಕುದಿಸಿ ಅದಕ್ಕೆ ಬೆಲ್ಲ ಹಾಗೂ ಕಾಳುಮೆಣಸಿನ ಪುಡಿಯನ್ನು ಸೇರಿಸಿ ಇನ್ನಷ್ಟು ಕುದಿಸಿ ಆರಿದ ನಂತರ ಪಾನಕವನ್ನು ಕುಡಿಯಬಹುದು. ಪಾನಕವನ್ನು ತಯಾರಿಸುವಾಗ ಕಬ್ಬಿನ ರಸದಿಂದ ತೆಗೆದ ಜೋನಿ ಬೆಲ್ಲವನ್ನು ಉಪಯೋಗಿಸುವುದು ಸೂಕ್ತ.
ಸಕ್ಕರೆ ಕಾಯಿಲೆ ಇರುವವರು ತುಂಬಾ ಸಿಹಿಯಾದ ಹಣ್ಣುಗಳಿಂದ ಪಾನಕ ತಯಾರಿಸದೆ ಇರುವುದು ಸೂಕ್ತ.

ಉಪಯುಕ್ತತೆ 
ಮೂಲವ್ಯಾಧಿ,ವ್ರಣ,ರಕ್ತ ಹೀನತೆ,ಗಂಟಲು ಕೆರೆತವನ್ನು ಶಮನಗೊಳಿಸುತ್ತದೆ.
ಹಸಿವು,ದಾಹಗಳನ್ನು ನಿಯಮಿತವಾಗಿಸುತ್ತದೆ
ಉಷ್ಣ,ನಿಶ್ಶಕ್ತಿಯನ್ನು ನಿವಾರಿಸಿ ದೇಹಕ್ಕೆ ಪೌಷ್ಟಿಕಾಂಶವನ್ನು ಒದಗಿಸುತ್ತದೆ.
ಶಕ್ತಿ ವರ್ಧಕ

ಆರೋಗ್ಯ ಪಾನೀಯ

ಪದಾರ್ಥಗಳು 
ಗೋಧಿ
ನೆಲಗಡಲೆ
ಮೊಳಕೆ ಬರಿಸಿದ ರಾಗಿ 
ಹುರಿಗಡಲೆ

ತಯಾರಿಸುವ ವಿಧಾನ
ರಾಗಿಯನ್ನು ನೀರಿನಲ್ಲಿ ಎರಡು ಮೂರು ಬಾರಿ ತೊಳೆದು ಶುಭ್ರವಾದ ಬಟ್ಟೆಯಲ್ಲಿ ಹರಡಿ ಮೂರು ದಿನಗಳ ಕಾಲ ಮೊಳಕೆ ಬರಿಸಿ,ಒಣಗಿಸಿ ಉಜ್ಜಿ ಮೊಳಕೆ ತೆಗಿಯುವುದು. ಗೋಧಿ ಹಾಗೂ ನೆಲಗಡಲೆಯನ್ನು ಪರಿಮಳ ಬರುವ ವರೆಗೆ ಹುರಿಯುವುದು.
ಮೇಲೆ ತಿಳಿಸಿದ ಎಲ್ಲಾ ವಸ್ತುಗಳನ್ನು ಬೆರೆಸಿ ಮಿಕ್ಸರಿನಲ್ಲಿ ಪುಡಿಮಾಡಿ ಜರಡಿ ಹಿಡಿದು ಶೇಖರಿಸಿಡುವುಡು. ಇದನ್ನು ಹಾಲು ಅಥವಾ ನೀರಿಗೆ ಹಾಕಿ ಉಪ್ಪು,ಬೆಲ್ಲ ಸೇರಿಸಿ ಸೇವಿಸಬಹುದು.

ಉಲ್ಲೇಖಗಳು
 

ಆಹಾರ
ತೇರು ಮಲ್ಲೇಶ್ವರ ದೇವಲಯ

ತೇರು ಮಲ್ಲೇಶ್ವರ ಒಂದು ಹಿಂದೂ ದೇವಾಲಯ. ಕರ್ನಾಟಕದ ಚಿತ್ರದುರ್ಗ ಜಿಲ್ಲೆಯ ಹಿರಿಯೂರು ತಾಲ್ಲೂಕಿನಲ್ಲಿ ಈ ದೇವಾಲಯವಿದೆ. ಈ ಪ್ರಸಿದ್ದ ದೇವಾಲಯವು ವಿಜಯನಗರ ಯುಗದ ದೇವಾಲಯವಾಗಿದೆ.ಹಿರಿಯೂರಿನ ವೇದಾವತಿ ನದಿಯ ಬಲ ದಂಡೆಯಲ್ಲಿ ಈ ದೇವಾಲಯವಿದೆ."ತೇರುಲ್ಲೆಶ್ವರ"ನ್ಯಾಯೋಚಿತ (ಜಾತ್ರಾ ಉತ್ಸವಗಳೊ೦ದಿಗೆ,ಧಾರ್ಮಿಕ ಕೂಟ)ಜನವರಿ ಹಾಗೂ ಫೆಬ್ರವರಿಯಲ್ಲಿ(ಮಾಗಾ ಎ೦ದು ಕರೆಯಲ್ಪಡುವ) ಹುಣ್ಣಿಮೆಯಿಂದ ಪ್ರಾರಂಭವಾಗುವ ವಾರದಲ್ಲಿ ವಾರ್ಷಿಕವಾಗಿ ಆಚರಿಸುವ ಭಾರತದ ಪುರತತ್ವ ಸರ್ವೇಕ್ಷಣೀಯ ಕರ್ನಾಟಕ ರಾಜ್ಯ ಅಡೀಯಲ್ಲಿ ರಕ್ಷಿತ ಸ್ಮಾರಕವಾಗಿದೆ.

ವಿನ್ಯಾಸ
ಈ ದೇವಾಲಯವು ದ್ರಾವಿಡ ಶೈಲಿಯ ವಾಸ್ತುಶಿಲ್ಪವನ್ನು ಎತ್ತರದ ಗೋಪುರದೊ೦ದಿಗೆ(ಪ್ರವೇಶ ದ್ವಾರಕ ಪ್ರವೆಶ ದ್ವಾರ) ಮೇಲಲ್ಛಾವಣಿಯ"ಶಿವಪುರ"(ಹಿ೦ದೂ ಶೈವ ಮಹಾ ಕವ್ಯಗಳು) ಮತ್ತು ರಾಮಾಯಣ (ಹಿ೦ದೂ ವೈಷ್ಣವ ಮಹಾಕಾವ್ಯ)ಯ ದೃಶ್ಯಗಳನ್ನು ಚಿತ್ರಿಸುತ್ತ ಭಿತ್ತಿ ಚಿತ್ರಗಳನ್ನು ಹೊ೦ದಿದೆ.ಈ ದೇವಾಲಯವು ವಿಜಯಸಮ್ರ್ಯಾಜ್ಯದ ಆಳ್ವಿಕೆಯ ಆವದಿಯಲ್ಲಿ ೧೪೬೬ ರ ಸುಮಾರಿಗೆ ನಿರ್ಮಾಣವಗಿದೆ.
 
ತೇರು ಮಲ್ಲೆಶ್ವರ ದೇವಸ್ಥಾನವನ್ನು ದಕ್ಷಿಣ ಕಾಶೀ ಎ೦ದು ಕರೆಯತ್ತಾರೆ. ೫೦೦ ವರ್ಷ ಹಳೆಯ ದೇವಾಲಯದ ಗೋಡೆಗಳು ವರ್ಣಚಿತ್ರಗಳು ಮತ್ತು ಆಕರ್ಷಕವಾದ ಪ್ರಾಚೀನ ಶಿಲ್ಪಕಲೆಗಳಿ೦ದ ಅಲ೦ಕರಿಸಲ್ಪಟ್ಟಿದೆ. ತೇರು ಮಲ್ಲೇಶ್ವರ ದೇವಾಲಯವು ೪೫ ಆಡಿ ಎತ್ತರದ ದೀಪದೊ೦ದಿಗೆ ಎತ್ತರದ ಗೋಪುರವನ್ನು ಹೊ೦ದಿದೆ ಮತ್ತು ಅದು ಕೇವಲ ಒ೦ದು ವರ್ಷಕ್ಕೆ ಒಮ್ಮೆ ಮತ್ರಾ ಲಿಟ್ ಆಗುತ್ತದೆ.ದೀಪವು ೮ ದೀಪಗಳನ್ನು ಒಳಗೊ೦ಡಿದೆ.೧೦ ಸೇರುಗಳ ತೈಲವನ್ನು ಸ೦ಗ್ರಹಿಡಿಸುತ್ತಡೆ.

ಈ ದೇವಲಾಯದ ದ೦ತ ಕಥೆ
   
ಈಗಿನ ಹಿರಿಯೂರು ಎ೦ಬ ಊರಿನಲ್ಲಿ ತು೦ಬ ಹಿ೦ದಿನ ಕಾಲದಲ್ಲಿ ನೆಲೆಸಿದ್ದ ಶಿವ ಬೆಲವಾಡಿ ಮಲ್ಲಮ್ಮ ಎ೦ಬ  ಭಕ್ತೆ ಪ್ರತಿವರ್ಷ ವಾರಣಾಸಿಗೆ ಶಿವನ ದರ್ಶನವನ್ನು ಮಾಡಲು ಹೋಗುತ್ತೀದ್ದಳು.ಸ್ವಲ್ಪ ದಿನದ ನ೦ತರ ಅವಳಿಗೆ ವಯಸ್ಸಾಯಿತು ಹಾಗೂ ದುರ್ಬಲಳಾದಳು ಆದ್ದರಿ೦ದ ಒ೦ದು ದಿನ ಅವಳು ಶಿವನಿಗಲ್ಲಿ ಪ್ರಾಥಿಸುತ್ತಾಳೆ."ತನಗೆ ವಯಸ್ಸಾದ ಕಾರಾಣ ಹಾಗೂ ದುರ್ಬಲದ ಕಾರಣದಿ೦ದ ವಾರಣಾಸಿಗೆ ಬರಲು ಹಾಗುವುದಿಲ್ಲ" ಎ೦ದಳು. ಒ೦ದು ರಾತ್ರಿ ಶಿವನು ಮಲ್ಲಮ್ಮನ ಕನಸಿನಲ್ಲಿ ಕಾಣಿಸಿಕೊ೦ಡು ಹೇಳಿದನು"ನಿನು ವಾರಣಾಸಿಗೆ ಬರುವುದು ಬೇಡ ನಾನೇ ಅಲ್ಲೆ ನೆಲೆಸುತ್ತೆನೆ೦ದು ಹೆಳೀದನು".ಭರವಸೆ ನೀಡಿದ೦ತೆ ಶಿವ ಒರಾಲುಕಲ್ಲಿನ ಆಕಾರದಲ್ಲಿ ಶಿವನು ಮೂಡಿಬರತ್ತಾನೆ.ಈ ಒರಾಲುಕಲ್ಲಿರುವುದನ್ನು ಮಲ್ಲಮ್ಮ ಪೂಜಿಸುತ್ತಾಳೆ.ನ೦ತರ ಶಿವನ ದೇವಾಲಯವನ್ನು ನಿರ್ಮಿಸಿ ಹಾಗೂ ಈದಕ್ಕೆ ದಕ್ಷಿಣ ಕಾಶೀ ಎ೦ದು ಹೆಸರು ಬ೦ದಿತು.

ದೂರದ ಪರಿಚಯ
 ]]

ದೇವಾಲಯಗಳು
ಮಿತ್ರಾ

ಮಿತ್ರಾ ಭಾರತೀಯ ಸಂಸ್ಕೃತಿಯ ಒಬ್ಬ ದೇವತೆ, ಮತ್ತು ಇವನ ಕಾರ್ಯ ಕಾಲ ಬದಲಾದಂತೆ ಬದಲಾಯಿತು. ಮಿಟನಿ ಶಿಲಾಶಾಸನದಲ್ಲಿ, ಮಿತ್ರಾನನ್ನು ಒಪ್ಪಂದಗಳ ರಕ್ಷಕರಲ್ಲಿ ಒಬ್ಬನೆಂದು ಆವಾಹಿಸಲಾಗುತ್ತದೆ. ಋಗ್ವೇದದಲ್ಲಿ, ಮಿತ್ರಾ ಮುಖ್ಯವಾಗಿ ದ್ವಂದ್ವ ಪದವಾದ ಮಿತ್ರಾ-ವರುಣದಲ್ಲಿ ಕಾಣಿಸುತ್ತಾನೆ, ಮತ್ತು ಇವನು ಮೂಲಭೂತವಾಗಿ ವರುಣನಂತೆ ಸಮಾನವಾದ ಗುಣಲಕ್ಷಣಗಳನ್ನು ಹೊಂದಿರುತ್ತಾನೆ, ಉದಾ. ಋತದ ಪ್ರಧಾನ ರಕ್ಷಕನಾಗಿ, ಮತ್ತು ಋತದ ಉಲ್ಲಂಘನೆಗಳನ್ನು ಶಿಕ್ಷಿಸಲಾಗುತ್ತದೆ. ನಂತರದ ವೈದಿಕ ಪಠ್ಯಗಳಲ್ಲಿ ಮತ್ತು ಬ್ರಾಹ್ಮಣಗಳಲ್ಲಿ, ಮಿತ್ರಾನನ್ನು ಹೆಚ್ಚೆಚ್ಚು ನಸುಕಿನ ಬೆಳಕು ಮತ್ತು ಮುಂಜಾನೆಯ ಸೂರ್ಯನೊಂದಿಗೆ ಸಂಬಂಧಿಸಲಾಯಿತು (ವರುಣನನ್ನು ಸಂಜೆ, ಮತ್ತು ಅಂತಿಮವಾಗಿ ರಾತ್ರಿಯೊಂದಿಗೆ ಸಂಬಂಧಿಸಲಾಯಿತು). ವೈದಿಕೋತ್ತರ ಪಠ್ಯಗಳಲ್ಲಿ – ಮಿತ್ರಾ ವಾಸ್ತವವಾಗಿ ಅದೃಶ್ಯನಾಗುತ್ತಾನೆ – ಮಿತ್ರಾನು ಸ್ನೇಹದ ಸಂರಕ್ಷಕ ದೇವತೆಯಾಗಿ ವಿಕಸನಗೊಂಡನು, ಮತ್ತು ಅವನು ಮಿತ್ರನಾದ್ದರಿಂದ, ಎಲ್ಲ ಹಿಂಸೆಯನ್ನು ಸಹಿಸುವುದಿಲ್ಲ, ಪವಿತ್ರವಿದ್ದಾಗಲೂ.

ವೈದಿಕ ಪಠ್ಯಗಳಲ್ಲಿ ಅತ್ಯಂತ ಹಳೆಯದಾದ ಋಗ್ವೇದದಲ್ಲಿ, ಮಿತ್ರಾನನ್ನು ವರುಣನಿಂದ ಬಹುತೇಕವಾಗಿ ವ್ಯತ್ಯಾಸ ಮಾಡಲಾಗದು. ವರುಣನು ಇವರಿಬ್ಬರಲ್ಲಿ ಮಹತ್ತರನಾದವನು, ಅಲ್ಲದೆ, ಋವೇ ೨.೧೨ ರ ಪ್ರಕಾರ ಇಂದ್ರನ ನಂತರ ಎರಡನೇ ಮಹತ್ತರ ಋಗ್ವೈದಿಕ ದೇವತೆ. ಮಿತ್ರಾ-ವರುಣರಿಗೆ ಸಂಬಂಧಿಸಿದ ಋಗ್ವೈದಿಕ ಸೂಕ್ತಗಳಲ್ಲಿ ಋವೇ ೧.೧೩೬, ೧೩೭, ೧೫೧-೧೫೩, ಋವೇ ೫.೬೨-೭೨, ಋವೇ ೬.೬೭, ಋವೇ ೭.೬೦-೬೬, ಋವೇ ೮.೨೫ ಮತ್ತು ಋವೇ ೧೦.೧೩೨ ಸೇರಿವೆ. ಮಿತ್ರಾನನ್ನು ಕೇವಲ ಒಂದು ಸೂಕ್ತದಲ್ಲಿ ಸ್ವಂತತ್ರವಾಗಿ ಸಂಬೋಧಿಸಲಾಗಿದೆ ಋವೇ 3.59, ಇದರಲ್ಲಿ ಇವನಿಗೆ ವರುಣನಿಂದ ಭಿನ್ನವಾದಂಥ ಯಾವುದೇ ಗುಣಲಕ್ಷಣವಿಲ್ಲ, ಮತ್ತು ಆ ಸೂಕ್ತದಲ್ಲಿ ಒದಗಿಸಲಾದ ಮಾಹಿತಿಯ ಕೊರತೆಯ ಕಾರಣ ಅವನ ಪ್ರತ್ಯೇಕ ಲಕ್ಷಣ ಸ್ವಲ್ಪಮಟ್ಟಿಗೆ ಅಸ್ಪಷ್ಟವಾಗಿ ಕಾಣಿಸುತ್ತದೆ.

ಮಿತ್ರಾ-ವರುಣರನ್ನು ಯುವಕರು ಎಂದು ಕಲ್ಪಿಸಲಾಗುತ್ತದೆ, ಅವರು ಮಿನುಗುವ ಉಡುಪುಗಳನ್ನು ಧರಿಸುತ್ತಾರೆ, ಅವರಿಬ್ಬರು ಇಡೀ ವಿಶ್ವದ ದೊರೆಗಳು ಮತ್ತು ರಕ್ಷಕರು ಮತ್ತು ಅವರ ಅರಮನೆ ಬಂಗಾರದ್ದು ಮತ್ತು ಸಾವಿರ ಕಂಬಗಳು ಹಾಗೂ ಸಾವಿರ ಬಾಗಿಲುಗಳನ್ನು ಹೊಂದಿದೆ. ಅವರು ಸ್ವರ್ಗ ಮತ್ತು ಭೂಮಿಗೆ ಮತ್ತು ಸ್ವರ್ಗ ಹಾಗೂ ಭೂಮಿಯ ನಡುವಿನ ಗಾಳಿಗೆ ಆಧಾರ ಒದಗಿಸುತ್ತಾರೆ. ಅವರು ನದಿಗಳು ಮತ್ತು ಸಮುದ್ರಗಳ ಒಡೆಯರು, ಮತ್ತು ಅವರು ಆಕಾಶದಿಂದ ಮಳೆ ಮತ್ತು ಉಪಹಾರವನ್ನು ಕಳಿಸುತ್ತಾರೆ. ಅವರು ತುಪ್ಪದ ಇಬ್ಬನಿಯಿಂದ ಹುಲ್ಲುಗಾವಲುಗಳನ್ನು ಹಸಿಮಾಡುತ್ತಾರೆ, ಮತ್ತು ಸ್ವರ್ಗದ ನೀರಿನಿಂದ ವಿಪುಲವಾದ ಮಳೆಯು ಅವರಿಂದ ಬರುತ್ತದೆ. ಅವರ ವ್ಯಾಪ್ತಿಕ್ಷೇತ್ರ ಜೇನಿನಿಂದ ಹರಿಯುವ ಹೊಳೆಗಳನ್ನು ಹೊಂದಿದೆ, ಮತ್ತು ಅವರ ಹುಲ್ಲುಗಾವಲುಗಳು ಉಪಹಾರ ನೀಡುವ ದನಗಳನ್ನು ಹೊಂದಿವೆ. ಅವರನ್ನು ಕಡೆಗಣಿಸುವವರನ್ನು ಅವರು ರೋಗಗಳಿಂದ ಬಾಧಿಸುತ್ತಾರೆ. ಅವರು ಅಸುರರು ಮತ್ತು ಮಾಯೆಯ ಮೂಲಕ ತಮ್ಮ ಅಧಿಕಾರವನ್ನು ಚಲಾಯಿಸುತ್ತಾರೆ.

ಉಲ್ಲೇಖಗಳು

ಹಿಂದೂ ದೇವತೆಗಳು
ಸರಸ್ವತಿ ನದಿ

ಸರಸ್ವತಿ ನದಿ ಋಗ್ವೇದ ಮತ್ತು ನಂತರದ ವೈದಿಕ ಹಾಗೂ ವೈದಿಕೋತ್ತರ ಪಠ್ಯಗಳಲ್ಲಿ ಉಲ್ಲೇಖಿಸಲಾದ ನದಿಗಳಲ್ಲಿ ಒಂದು. ಅದು ಹಿಂದೂ ಧರ್ಮದಲ್ಲಿ ಮುಖ್ಯ ಪಾತ್ರವಹಿಸಿತ್ತು, ಏಕೆಂದರೆ ಕ್ರಿ.ಪೂ. ೨ನೇ ಸಹಸ್ರಮಾನದ ಅವಧಿಯಲ್ಲಿ ವೈದಿಕ ಜನರು ಅದರ ತೀರಗಳಲ್ಲಿ ನೆಲೆಸಿದ್ದಾಗ ವೈದಿಕ ಸಂಸ್ಕೃತ ಮತ್ತು ಋಗ್ವೇದದ ಮೊದಲ ಭಾಗ ಹುಟ್ಟಿಕೊಂಡವು ಎಂದು ಪರಿಗಣಿಸಲಾಗಿದೆ. ಸರಸ್ವತಿ ದೇವತೆ ಮೂಲತಃ ಈ ನದಿಯ ವ್ಯಕ್ತೀಕರಣಳಾಗಿದ್ದಳು, ಆದರೆ ನಂತರ ಸ್ವತಂತ್ರ ವ್ಯಕ್ತಿತ್ವವನ್ನು ಅಭಿವೃದ್ಧಿಪಡಿಸಿಕೊಂಡಳು. ಋಗ್ವೇದದಲ್ಲಿನ ನದಿಸ್ತುತಿ ಸೂಕ್ತ (೧೦.೭೫) ಪೂರ್ವದ ಯಮುನಾ ಮತ್ತು ಪಶ್ಚಿಮದ ಸತ್ಲಜ್ ನಡುವಿನ ಸರಸ್ವತಿಯನ್ನು ಉಲ್ಲೇಖಿಸುತ್ತದೆ. ಪಂಚವಿಂಶ ಬ್ರಾಹ್ಮಣ ಮತ್ತು ಜೈಮಿನೀಯ ಬ್ರಾಹ್ಮಣದಂತಹ ನಂತರದ ವೈದಿಕ ಪಠ್ಯಗಳು ಜೊತೆಗೆ ಮಹಾಭಾರತವು, ಸರಸ್ವತಿ ನದಿಯು ಒಂದು ಮರುಭೂಮಿಯಲ್ಲಿ ಒಣಗಿ ಹೋಯಿತು ಎಂದು ಉಲ್ಲೇಖಿಸುತ್ತವೆ. ಹಿಂದೂಗಳು ಸರಸ್ವತಿಯು ಅಮೂರ್ತ ರೂಪದಲ್ಲಿ ಅಸ್ತಿತ್ವದಲ್ಲಿದೆ ಎಂದು ಪರಿಗಣಿಸುತ್ತಾರೆ, ಮತ್ತು ಈ ರೂಪದಲ್ಲಿ ಪವಿತ್ರ ಗಂಗಾ ಮತ್ತು ಯಮುನಾ ನದಿಗಳೊಂದಿಗೆ ತ್ರಿವೇಣಿ ಸಂಗಮದಲ್ಲಿ ಕೂಡಲನ್ನು ರೂಪಿಸಿತು ಎಂದು ನಂಬುತ್ತಾರೆ.

೧೯ನೇ ಶತಮಾನದ ಉತ್ತರಾರ್ಧದಿಂದ, ವೈದಿಕ ಸರಸ್ವತಿ ನದಿಯು ವಾಯವ್ಯ ಭಾರತ ಮತ್ತು ಪೂರ್ವ ಪಾಕಿಸ್ತಾನದ ಮೂಲಕ ಹರಿಯುವ ಇಂದಿನ ಘಗ್ಗರ್-ಹಾಕ್ರಾ ನದಿ ವ್ಯವಸ್ಥೆ ಎಂದು ವಿದ್ವಾಂಸರು ಊಹಿಸಿದ್ದಾರೆ. ಉಪಗ್ರಹ ಚಿತ್ರಗಳು ಹೆಚ್ಚು ಮಹತ್ವದ ಸರಸ್ವತಿ ನದಿಯು ಒಮ್ಮೆ ಇಂದಿನ ಘಗ್ಗರ್ ನದಿಯ ಮಾರ್ಗವನ್ನು ಅನುಸರಿಸಿತ್ತು ಎಂದು ಸೂಚಿಸಿವೆ. ಭಾರತೀಯ ದೂರ ಸಂವೇದಿ ಉಪಗ್ರಹ ದತ್ತ, ಅಂಕೀಯ ಉನ್ನತಿ ಮಾದರಿಗಳು, ಐತಿಹಾಸಿಕ ನಕ್ಷೆಗಳು, ಜಲ ಭೂವೈಜ್ಞಾನಿಕ ಮತ್ತು ಕೊರೆತ ದತ್ತವನ್ನು ಬಳಸಿ, ಕಾಲಿಬಂಗಾ, ಬನವಾಲಿ ಮತ್ತು ರಾಖಿಗಢಿ, ಧೋಲಾವೀರಾ ಮತ್ತು ಲೋಥಲ್‍ನಲ್ಲಿನ ಪ್ರಮುಖ ಸಿಂಧೂ ತಟದ ನಾಗರೀಕತೆಯ ತಾಣಗಳು ಕೂಡ ಈ ಮಾರ್ಗದಲ್ಲಿ ನೆಲೆಸಿದ್ದವು ಎಂದು ವಿದ್ವಾಂಸರು ಗಮನಿಸಿದ್ದಾರೆ.

ಉಲ್ಲೇಖಗಳು

ಪೌರಾಣಿಕ ನದಿಗಳು
ಮೊದಲನೇ ಚಂದ್ರಗುಪ್ತ

ಮೊದಲನೇ ಚಂದ್ರಗುಪ್ತ ಕ್ರಿ.ಶ. ೩೨೦ ರ ಸುಮಾರು ಗುಪ್ತ ಸಾಮ್ರಾಜ್ಯದ ರಾಜನಾಗಿದ್ದನು. ಗುಪ್ತ ಸಾಮ್ರಾಜ್ಯದ ಆಡಳಿತಗಾರನಾಗಿ, ಅವನು ಗಂಗಾ ಪ್ರದೇಶದಲ್ಲಿ ಅನೇಕ ಪ್ರಬಲ ಕುಟುಂಬಗಳ ಜೊತೆಗೆ ಮೈತ್ರಿ ಮಾಡಿಕೊಂಡಿದ್ದಕ್ಕಾಗಿ ಪರಿಚಿತನಾಗಿದ್ದಾನೆ.

ಮೊದಲನೇ ಚಂದ್ರಗುಪ್ತನು ಘಟೋತ್ಕಚನ ಮಗ ಮತ್ತು ಶ್ರೀ ಗುಪ್ತನ ಮೊಮ್ಮಗ. ಮಹಾರಾಜರೆಂದು ಪರಿಚಿತವಾಗಿದ್ದ ತನ್ನ ಪೂರ್ವಾಧಿಕಾರಿಗಳಿಂದ ಭಿನ್ನವಾಗಿ, ಅವನು ಮಹಾರಾಜಾಧಿರಾಜ ಎಂದು ಕರೆಯಲ್ಪಡುತ್ತಿದ್ದನು. ಅವನ ತಂದೆ ಘಟೋತ್ಕಚನ ಮರಣದ ನಂತರ ಅವನು ಕ್ರಿ.ಪೂ. ೩೨೦ ರಲ್ಲಿ ಅಧಿಕಾರಕ್ಕೆ ಬಂದನು. ಆದರೆ, ಅವನು ನೆರೆಹೊರೆಯ ರಾಜ್ಯಗಳನ್ನು ಸ್ವಾಧೀನಪಡಿಸಿಕೊಂಡು ಒಂದು ಸಣ್ಣ ಸಂಸ್ಥಾನವನ್ನು ಪ್ರಮುಖ ರಾಜ್ಯದ ಸ್ಥಾನಕ್ಕೆ ಹೇಗೆ ವಿಸ್ತರಿಸಿದನು ಎಂದು ಅಜ್ಞಾತವಾಗಿಯೇ ಉಳಿದಿದೆ. ಅವನು ಒಬ್ಬ ಲಿಚ್ಛವಿ ರಾಜಕುಮಾರಿ ಕುಮಾರಾದೇವಿಯನ್ನೂ ವಿವಾಹವಾದನು. ಇಬ್ಬರ ನಡುವಿನ ವೈವಾಹಿಕ ಸಂಬಂಧಗಳು ಗುಪ್ತ ಸಾಮ್ರಾಜ್ಯದ ರಾಜಕೀಯ ಹಿರಿಮೆಗೆ ಕಾರಣವಾಯಿತು ಎಂದು ಇದು ಸೂಚಿಸುತ್ತದೆ.

ಅವನ ಸಾಮ್ರಾಜ್ಯದ ನಿಖರ ಗಡಿಗಳು ಅಜ್ಞಾತವಾಗಿ ಉಳಿದಿವೆ. ಅವನಿಗೆ ಇಬ್ಬರು ಮುಖ್ಯ ಪುತ್ರರು. ಹಿರಿಯ ಪುತ್ರ ಕಚಗುಪ್ತ ಮತ್ತು ಕಿರಿಯ ಪುತ್ರ ಸಮುದ್ರಗುಪ್ತ.

ನೋಡಿ
ಗುಪ್ತ ಸಾಮ್ರಾಜ್ಯ
ಭಾರತದ ಇತಿಹಾಸ

ಉಲ್ಲೇಖಗಳು

ಗುಪ್ತ ಸಾಮ್ರಾಜ್ಯ
ಶಕ

ಶಕ ಪದವನ್ನು ಮಧ್ಯ ಏಷ್ಯಾದಿಂದ ವಲಸೆಬಂದು ಮಧ್ಯ, ಉತ್ತರ ಮತ್ತು ಪಶ್ಚಿಮ ದಕ್ಷಿಣ ಏಷ್ಯಾದ ಭಾಗಗಳಲ್ಲಿ (ಸೋಗ್ದಾ, ಬ್ಯಾಕ್ಟ್ರಿಯಾ, ಅರಕೋಸಿಯಾ, ಗಾಂಧಾರ, ಸಿಂಧ್, ಕಾಶ್ಮೀರ, ಪಂಜಾಬ್, ಹರ್ಯಾಣಾ, ರಾಜಸ್ಥಾನ, ಗುಜರಾತ್ ಮತ್ತು ಮಹಾರಾಷ್ಟ್ರ) ನೆಲೆಸಿದ ಬುಡಕಟ್ಟುಗಳನ್ನು ಸೂಚಿಸಲು ಬಳಸಲಾಗುತ್ತದೆ. ಇವರು ಕ್ರಿ.ಪೂ. ೨ನೇ ಶತಮಾನದ ಮಧ್ಯಭಾಗದಿಂದ ಕ್ರಿ.ಶ. ೪ನೇ ಶತಮಾನದಲ್ಲಿ ನೆಲೆಸಿದ್ದರು.

ಮ್ಯೂಸ್ (ಕ್ರಿ.ಪೂ. ೧ನೇ ಶತಮಾನ) ದಕ್ಷಿಣ ಏಷ್ಯಾದಲ್ಲಿ ಮೊದಲ ಶಕ ರಾಜನಾಗಿದ್ದನು. ಇವನು ಶಕರ ಅಧಿಕಾರವನ್ನು ಗಂಧಾರದಲ್ಲಿ (ಆಧುನಿಕ ಪಾಕಿಸ್ತಾನ ಮತ್ತು ಅಫ಼್ಘಾನಿಸ್ತಾನ ಪ್ರದೇಶ) ಸ್ಥಾಪಿಸಿದನು ಮತ್ತು ಕ್ರಮೇಣ ತನ್ನ ಪ್ರಭುತ್ವವನ್ನು ವಾಯವ್ಯ ಭಾರತದಲ್ಲಿ ವಿಸ್ತರಿಸಿದನು. ಕ್ರಿ.ಶ. ೩೯೫ರಲ್ಲಿ ಭಾರತದ ಸಾಮ್ರಾಟ ಗುಪ್ತ ಸಾಮ್ರಾಜ್ಯದ ಎರಡನೇ ಚಂದ್ರಗುಪ್ತನ ಕೈಯಲ್ಲಿ ಕೊನೆಯ ಪಶ್ಚಿಮ ಕ್ಷತ್ರಪ ಮೂರನೇ ರುದ್ರಸಿಂಹನ ಪರಾಜಯದಿಂದ ವಾಯವ್ಯ ಭಾರತದಲ್ಲಿ ಶಕರ ಆಳ್ವಿಕೆ ಕೊನೆಯಾಯಿತು. ಕ್ರಿ.ಶ. ೨ನೇ ಶತಮಾನದಲ್ಲಿ ದಕ್ಷಿಣ ಭಾರತದ ಸಾಮ್ರಾಟ ಶಾತವಾಹನ ರಾಜವಂಶದ ಗೌತಮಿಪುತ್ರ ಶಾತಕರ್ಣಿಯ ಕೈಯಲ್ಲಿ ಸೋತ ನಂತರ ಶಕ ರಾಜರ ಅಧಿಕಾರ ಕ್ಷೀಣಿಸಲು ಆರಂಭವಾಯಿತು. ನಂತರ ಶಕ ರಾಜ್ಯವನ್ನು ಎರಡನೇ ಚಂದ್ರಗುಪ್ತನು ೪ನೇ ಶತಮಾನದಲ್ಲಿ ಸಂಪೂರ್ಣವಾಗಿ ನಾಶಮಾಡಿದನು.

ನೈಋತ್ಯ ಏಷ್ಯಾದಲ್ಲಿ ಮೊದಲ ಶಕ ರಾಜ್ಯವು ಪಾಕಿಸ್ತಾನದಲ್ಲಿ ಸಿಂಧ್ ಇಂದ ಸೌರಾಷ್ಟ್ರದ ಪ್ರದೇಶಗಳಲ್ಲಿ ಕ್ರಿ.ಪೂ. ೧೧೦ರಿಂದ ೮೦ ರ ವರೆಗೆ ಸ್ಥಿತವಾಗಿತ್ತು. ಅವರು ಕ್ರಮೇಣ ಮತ್ತಷ್ಟು ಉತ್ತರಕ್ಕೆ ಇಂಡೊ-ಗ್ರೀಕ್ ಪ್ರಾಂತ್ಯದಲ್ಲಿ ವಿಸ್ತರಿಸಿದರು, ಕ್ರಿ.ಪೂ. ೮೦ರಲ್ಲಿ ಮ್ಯೂಸ್‍ನ ವಿಜಯಗಳ ವರೆಗೆ. ಶಕರು ಅಂತಿಮವಾಗಿ ವಾಯವ್ಯದಲ್ಲಿ ತಕ್ಷಶಿಲೆಯ ಹತ್ತಿರ ನೆಲೆಹೊಂದಿದ ರಾಜ್ಯವನ್ನು ಸ್ಥಾಪಿಸಿದರು, ಮತ್ತು ಅವರ ಎರಡು ದೊಡ್ಡ ಕ್ಷತ್ರಪಗಳು, ಪೂರ್ವದಲ್ಲಿ ಮಥುರಾದಲ್ಲಿ, ಮತ್ತು ಇನ್ನೊಂದು ನೈಋತ್ಯದ ಸೌರಾಷ್ಟ್ರದಲ್ಲಿ ಇದ್ದವು.

ಆಗ್ನೇಯದಲ್ಲಿ, ಶಕರು ಉಜ್ಜೈನ್ ಪ್ರದೇಶವನ್ನು ಆಕ್ರಮಣ ಮಾಡಿದರು, ಆದರೆ ತರುವಾಯ ಕ್ರಿ.ಪೂ. ೫೭ರಲ್ಲಿ ಮಾಲ್ವಾದ ರಾಜ ವಿಕ್ರಮಾದಿತ್ಯನು ಅವರನ್ನು ಹಿಮ್ಮೆಟ್ಟಿಸಿದನು. ಈ ಘಟನೆಯ ಸ್ಮರಣಾರ್ಥ ವಿಕ್ರಮಾದಿತ್ಯನು ವಿಕ್ರಮ ಶಕೆಯನ್ನು ಊರ್ಜಿತಗೊಳಿಸಿದನು. ವಿಕ್ರಮ ಶಕೆಯು ಕ್ರಿ.ಪೂ. ೫೭ರಲ್ಲಿ ಆರಂಭವಾಗುತ್ತಿದ್ದ ನಿರ್ದಿಷ್ಟ ಭಾರತೀಯ ಪಂಚಾಂಗವಾಗಿತ್ತು. ಒಂದು ಶತಮಾನಕ್ಕಿಂತ ಹೆಚ್ಚು ಕಾಲದ ನಂತರ, ಶಕರು ಉಜ್ಜೈನ್ ಅನ್ನು ಮತ್ತೊಮ್ಮೆ ಆಕ್ರಮಣ ಮಾಡಿ ಶಕ ಶಕೆಯನ್ನು. ಇದು ಬಹುಕಾಲವಿದ್ದ ಪಶ್ಚಿಮ ಕ್ಷತ್ರಪ ರಾಜ್ಯದ ಆರಂಭವನ್ನು ಗುರುತಿಸಿತು......

ಉಲ್ಲೇಖಗಳು

ಹಿಂದಿನ ಕಾಲದ ರಾಜ್ಯಗಳು
ನಂದಿನಿ (ದೂರದರ್ಶನ ದಾರವಾಹಿ)

ನಂದಿನಿ ಒಂದು ಕಿರುತೆರೆ ಧಾರಾವಾಹಿ. ಇದು ಉದಯ ಟಿ.ವಿ.ಯಲ್ಲಿ ಸೋಮವಾರದಿಂದ ಶುಕ್ರವಾರದ ತನಕ ಪ್ರತಿ ದಿನ ರಾತ್ರಿ ೮:೩೦ಕ್ಕೆ ಪ್ರಸಾರವಾಗುತ್ತಿದೆ . ಈ ಧಾರಾವಾಹಿ ಮೂಲತಃ  ಒಂದು ತಮಿಳು ಧಾರಾವಾಹಿ. ಕನ್ನಡದಲ್ಲಿ ಮರು  ಚಿತ್ರೀಕರಣ ಮಾಡಿದ್ದಾರೆ.

ಕಥೆ ಪಾತ್ರಗಳು 
 ಖುಷ್ಬೂ - ಪಾರ್ವತಿ/ಶಿವನಾಗ
 ಮಾಳವಿಕ ವೇಲ್ಸ್- ಜಾನಕಿ (ಸಾವಿನ ನಂತರ ಆತ್ಮ)/ಸೀತ (ಜೀವನ ಪಾತ್ರ) (ಉಭಯ ಪಾತ್ರ), ಅರುಣ್ ಹೆಂಡತಿ 
 ಬೇಬಿ ಆದಿತ್ರಿ- ದೇವಸೇನ/ಜಾನಕಿ(ಆತ್ಮ), ಅರುಣ್-ಜಾನಕಿ ಮಗಳು
 ರಾಹುಲ್ ರವಿ- ಅರುಣ್ ರಾಜಶೇಖರ್
 ನಿತ್ಯಾರಾಮ್,ರಚಿತಾ ರಾಮ್ ಸಹೋದರಿ- ಗಂಗ/ ನಂದಿನಿ(ಶಕ್ತಿ ನಾಗ)(ಆತ್ಮ)
 ಗಾಯತ್ರಿ ಜಯರಾಮನ್- ಭೈರವಿ, ಮಂತ್ರಕಾರಿ
 ವಿಜಯಕುಮಾರ್- ರಾಜಶೇಖರ್
 ನರಸಿಂಹ ರಾಜು- ಮುನಿಸ್ವಾಮಿ,ನಂದಿನಿದ ಆರಾಥ್ಯವ
 ಸಚ್ಚು- ರಾಜಶೇಖರ್ ಸಹೋದರಿ
 ವಿಜಯಲಕ್ಷ್ಮಿ/ಕನ್ಯ ಭಾರತಿ- ದೇವಿ, ರಾಜಶೇಖರ್ ತಂಗಿ
 ಪದ್ಮಿನಿ-ಮಂಜೂ,ರಾಜಶೇಖರ್ ತಂಗಿ
 ಮೀನ-ಲೀಲ,ಧರ್ಮರಾಜ್ ಹೆಂಡತಿ
 ಶ್ರೀ ಗಣೇಷ್- ಈಶ್ವರ, ದೇವಿ ಗಂಡ
 ಮಂಜುಲ- ಶಾಂತಿ, ದೇವಿ ಮಗಳು
 ರಮೇಷ್ ಪಂಡಿಟ್- ಧರ್ಮರಾಜ್, ರಾಜಶೇಖರ್ ಮ್ಯದುನ
 ತಮೀಮ್ ಅನ್ಸಾರಿ- ಬಾಲಾಜಿ, ಅರುಣ್ ಸ್ನೇಹಿತ
 ಕೀರ್ತಿ-ಮಾಯ, ಧರ್ಮರಾಜು ಮಗಳು
 ಕಿರಣ್-ಮೂರ್ತಿ, ಧರ್ಮರಾಜು ಮಗ
 ಷಬ್ನಂ- ರಮ್ಯ, ಮಂಜೂ ಮಗಳು

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
 Official Website 
 Sun TV on YouTube
 Sun TV Network  
 Sun Group  

ಕಿರುತೆರೆ ವಾಹಿನಿಗಳು
ತಮಿಳು-ಭಾಷೆಯ ಟೆಲಿವಿಷನ್ ಸೋಪ್ ಆಪರೇಟರ್ಗಳು
ತಮಿಳುನಾಡು ನಾಟಕ ದೂರದರ್ಶನ ಸರಣಿ
ತಮಿಳು-ಭಾಷೆಯ ದೂರದರ್ಶನ ಕಾರ್ಯಕ್ರಮಗಳು
ಸನ್ ಟಿವಿ ದೂರದರ್ಶನ ಸರಣಿ
ಮಾರ್ಷಲ್ ಮ್ಯಾಕ್ಲುಹಾನ್

ಹರ್ಬರ್ಟ್ ಮಾರ್ಷಲ್ ಮ್ಯಾಕ್ಲುಹಾನ್, ಸಿಸಿ (ಜುಲೈ 21, 1911 - ಡಿಸೆಂಬರ್ 31, 1980) ಒಬ್ಬ ಕೆನಡಾದ ಪ್ರಾಧ್ಯಾಪಕ, ತತ್ವಜ್ಞಾನಿ ಮತ್ತು ಸಾರ್ವಜನಿಕ ಬುದ್ಧಿಜೀವಿಯಾಗಿದ್ದರು.ಅವರ ಕೆಲಸ ಮಾಧ್ಯಮ ಸಿದ್ಧಾಂತದ ಅಧ್ಯಯನದ ಮೂಲಾಧಾರಗಳಲ್ಲಿ ಒಂದಾಗಿದೆ, ಮತ್ತು ಜಾಹೀರಾತು ಮತ್ತು ಟೆಲಿವಿಷನ್ ಉದ್ಯಮಗಳಲ್ಲಿ ಪ್ರಾಯೋಗಿಕ ಅನ್ವಯಿಕೆಗಳನ್ನು ಹೊಂದಿದೆ.ಅವರು ಮನಿಟೋಬಾ ವಿಶ್ವವಿದ್ಯಾನಿಲಯ ಮತ್ತು ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯದಲ್ಲಿ ಶಿಕ್ಷಣ ಪಡೆದರು; ಅವರು ತಮ್ಮ ಬೋಧನಾ ವೃತ್ತಿಜೀವನವನ್ನು ಯು.ಎಸ್ ಮತ್ತು ಕೆನಡಾದ ಹಲವಾರು ವಿಶ್ವವಿದ್ಯಾನಿಲಯಗಳಲ್ಲಿ ಇಂಗ್ಲಿಷ್ ಪ್ರೊಫೆಸರ್ ಆಗಿ ಪ್ರಾರಂಭಿಸಿದರು, ಟೊರೊಂಟೊ ವಿಶ್ವವಿದ್ಯಾನಿಲಯಕ್ಕೆ ತೆರಳಿದ ನಂತರ, ಅವರು ತಮ್ಮ ಜೀವನದ ಉಳಿದವರೆಗೂ ಉಳಿದರು.
ಮೆಕ್ಲುಹಾನ್ "ಮಾಧ್ಯಮವು ಸಂದೇಶ" ಮತ್ತು ಜಾಗತಿಕ ಗ್ರಾಮ ಎಂಬ ಪದವನ್ನು ಸೃಷ್ಟಿಸುವುದಕ್ಕಾಗಿ ಮತ್ತು ವರ್ಲ್ಡ್ ವೈಡ್ ವೆಬ್ ಅನ್ನು ಕಂಡುಹಿಡಿಯುವ ಮುನ್ನ ಸುಮಾರು ಮೂವತ್ತು ವರ್ಷಗಳು ಊಹಿಸಿದ್ದರು. 1960 ರ ದಶಕದ ಉತ್ತರಾರ್ಧದಲ್ಲಿ ಅವರು ಮಾಧ್ಯಮ ಪ್ರವಚನದಲ್ಲಿ ಒಂದು ಪಂದ್ಯವಾಗಿದ್ದರು, ಆದರೂ 1970 ರ ದಶಕದ ಆರಂಭದಲ್ಲಿ ಅವರ ಪ್ರಭಾವ ಕ್ಷೀಣಿಸಲು ಪ್ರಾರಂಭಿಸಿತು. ಅವರ ಸಾವಿನ ನಂತರದ ವರ್ಷಗಳಲ್ಲಿ, ಅವರು ಶೈಕ್ಷಣಿಕ ವಲಯಗಳಲ್ಲಿ ವಿವಾದಾಸ್ಪದ ವ್ಯಕ್ತಿಯಾಗಿದ್ದರು. ಅಂತರ್ಜಾಲದ ಆಗಮನದೊಂದಿಗೆ, ಆಸಕ್ತಿಯು ತನ್ನ ಕೆಲಸ ಮತ್ತು ದೃಷ್ಟಿಕೋನದಲ್ಲಿ ನವೀಕರಿಸಿದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 
 
 
ತತ್ವಜ್ಞಾನಿ
ಹುಣ ಜನ

ಹುಣರು ಕ್ಸಿಯೊನೈಟ್ ಮತ್ತು/ಅಥವಾ ಹಫ್ಥಾಲಿ ಬುಡಕಟ್ಟುಗಳ ಒಂದು ಗುಂಪು, ಮತ್ತು ಇವರು ಖೈಬರ್ ಕಣಿವೆಮಾರ್ಗದ ಮೂಲಕ ೫ನೇ ಶತಮಾನದ ಅಂತ್ಯದಲ್ಲಿ ಅಥವಾ ೬ನೇ ಶತಮಾನದ ಆರಂಭದಲ್ಲಿ ಭಾರತವನ್ನು ಪ್ರವೇಶಿಸಿದರು ಮತ್ತು ಭಾರತದ ಗುಪ್ತ ಸಾಮ್ರಾಜ್ಯ ಹಾಗೂ ಭಾರತೀಯ ಅರಸ ಯಶೋಧರ್ಮನ್ ಕೈಯಲ್ಲಿ ಪರಾಜಿತರಾದರು. ಭಾರತದಲ್ಲಿ ತನ್ನ ಅತ್ಯಂತ ದೂರದ ಭೌಗೋಳಿಕ ವಿಸ್ತಾರದಲ್ಲಿ, ಹುಣ ಸಾಮ್ರಾಜ್ಯವು ಮಧ್ಯ ಭಾರತದ ಮಾಲ್ವಾವರೆಗಿನ ಪ್ರದೇಶವನ್ನು ಆವರಿಸಿತ್ತು.

ಅವರ ಪುನರಾವರ್ತಿತ ಆಕ್ರಮಣಗಳು ಮತ್ತು ಯುದ್ಧ ನಷ್ಟಗಳು ಗುಪ್ತ ಸಾಮ್ರಾಜ್ಯದ ಪತನದ ಮುಖ್ಯ ಕಾರಣಗಳಾಗಿದ್ದವು.

ಹುಣರ ಆರಂಭಿಕ ದಾಳಿಗಳು ೫ನೇ ಶತಮಾನದ ಕೊನೆಯಲ್ಲಿ ಮತ್ತು ೬ನೇ ಶತಮಾನದ ಆರಂಭದಲ್ಲಿ, ಗುಪ್ತ ಅರಸ ಸ್ಕಂದಗುಪ್ತನ (೪೫೫-೪೭೦) ಮರಣದ ನಂತರ ನಡೆದವು, ಸಂಭಾವ್ಯವಾಗಿ ಟೆಗಿನ್ ಖಿಂಗೀಲಾದ ನೇತೃತ್ವದಲ್ಲಿ. ಹುಣರು ಕಿಡರೈಟ್ ಸಂಸ್ಥಾನಗಳನ್ನು ಸೋಲಿಸಿ ಗಾಂಧಾರ ಮತ್ತು ಕಾಬುಲ್ ಕಣಿವೆಯಿಂದ ಪಂಜಾಬ್ ಅನ್ನು ಆಕ್ರಮಿಸಿದರು ಎಂದು ತಿಳಿದುಬಂದಿದೆ. ಹುಣರು ಸಸ್ಸಾನಿಯನ್ ವಿನ್ಯಾಸಗಳಿಂದ ಸ್ಫೂರ್ತಿಪಡೆದ ನಾಣ್ಯಗಳನ್ನು ಟಂಕಿಸಿದರು. ಹುಣರ ಧಾರ್ಮಿಕ ನಂಬಿಕೆಗಳು ಅಜ್ಞಾತವಾಗಿವೆ, ಮತ್ತು ಪೂರ್ವಿಕರ ಆರಾಧನೆ, ಕುಲದೇವತಾ ಪದ್ಧತಿ ಮತ್ತು ಆತ್ಮವಾದದ ಸಂಯೋಜನೆಯೆಂದು ನಂಬಲಾಗಿದೆ.

ಉಲ್ಲೇಖಗಳು

ಭಾರತದ ಇತಿಹಾಸ
ಕೆನ್ನಿ ರೋಜರ್ಸ್

ಕೆನ್ನತ್ ರೇ ರೋಜರ್ಸ್ (ಜನನ ಆಗಸ್ಟ್ ೨೧, ೧೯೩೮) ಅವರು ಆಮೆರಿಕದ ಗಾಯಕ, ಹಾಡು ಬರಹಗಾರ,  ನಟ, ರೆಕಾರ್ಡ್ ನಿರ್ಮಾಪಕ ಮತ್ತು ವಾಣಿಜ್ಯೋದ್ಯಮಿ. ಅವರು ಕಂಟ್ರಿ ಮ್ಯೂಸಿಕ್ ಹಾಲ್ ಆಫ್ ಫೇಮ್ ಸದಸ್ಯರಾಗಿದ್ದಾರೆ.

ಅವರು ದೇಶ ಪ್ರೇಕ್ಷಕರೊಂದಿಗೆ ಹೆಚ್ಚು ಯಶಸ್ವಿಯಾಗಿದ್ದರೂ, ರೋಜರ್ಸ್ ವಿವಿಧ ಸಂಗೀತ ಪ್ರಕಾರಗಳಲ್ಲಿ 120 ಕ್ಕಿಂತ ಹೆಚ್ಚು ಹಿಟ್ ಸಿಂಗಲ್ಸ್ಗಳನ್ನು ಪಡೆದಿದ್ದಾರೆ, ಯುನೈಟೆಡ್ ಸ್ಟೇಟ್ಸ್ನಲ್ಲಿಯೇ 200 ಕ್ಕಿಂತ ಹೆಚ್ಚು ವೈಯಕ್ತಿಕ ವಾರಗಳ ಕಾಲ ದೇಶ ಮತ್ತು ಪಾಪ್ ಆಲ್ಬಂ ಚಾರ್ಟ್ಗಳಲ್ಲಿ ಅಗ್ರಸ್ಥಾನ ಪಡೆದಿದ್ದಾರೆ ಮತ್ತು ವಿಶ್ವದಾದ್ಯಂತ 100 ಮಿಲಿಯನ್ ರೆಕಾರ್ಡ್ಗಳನ್ನು ಮಾರಾಟ ಮಾಡಿದೆ, ಸಾರ್ವಕಾಲಿಕ ಅತ್ಯುತ್ತಮ ಮಾರಾಟವಾದ ಸಂಗೀತ ಕಲಾವಿದರಲ್ಲಿ ಒಬ್ಬರಾದರು. ಸೆಪ್ಟೆಂಬರ್ 25, 2015 ರಂದು, ಎನ್ಜೆಬಿಯ ಟುಡೇ ಶೋನಲ್ಲಿ ರೋಜರ್ಸ್ ಅವರು ತಮ್ಮ ಪತ್ನಿ ಮತ್ತು ಅವಳಿ ಹುಡುಗರೊಂದಿಗೆ ಹೆಚ್ಚು ಸಮಯ ಕಳೆಯಲು ಅಂತಿಮ ಪ್ರವಾಸದ ನಂತರ ಪ್ರದರ್ಶನದ ವ್ಯವಹಾರದಿಂದ ನಿವೃತ್ತರಾದರು ಎಂದು ಘೋಷಿಸಿದರು.

ಎರಡು, ತನ್ನ ಆಲ್ಬಮ್, ಗ್ಯಾಂಬ್ಲರ್ ಮತ್ತು ಕೆನ್ನಿ, ಒಳಗೊಂಡಿತ್ತು About.com ಸಮೀಕ್ಷೆಯಲ್ಲಿ "ಇದುವರೆಗಿನ 200 ಅತ್ಯಂತ ಪ್ರಭಾವಿ ಕಂಟ್ರಿ ಆಲ್ಬಮ್ " ಗಳಲ್ಲಿ ಒಂದು. ಹಾಗು  "ಮೆಚ್ಚಿನ ಗಾಯಕ" ಕೂಡ ಒಂದು 1986 ಜಂಟಿ ಸಮೀಕ್ಷೆಯಲ್ಲಿ ಮೂಲಕ ಓದುಗರು ಎರಡೂ ಅಮೇರಿಕಾ ಇಂದು ಮತ್ತು ಜನರು. ಅವರು ಸ್ವೀಕರಿಸಿದ ಹಲವಾರು ಪ್ರಶಸ್ತಿಗಳು ಎಂದು AMAs, Grammys, ACMs ಮತ್ತು CMAs, ಹಾಗೆಯೇ  ಆರು ದಶಕಗಳ ವೃತ್ತಿ ವ್ಯಾಪಿಸಿರುವ ಇವರಿಗೆ  2003ರಲ್ಲಿ ಜೀವಮಾನ ಸಾಧನೆ ಪ್ರಶಸ್ತಿ ದೊರಕಿತು.

ಅವರು ವಿವಿಧ ಸಿನೆಮಾ ಮತ್ತು ದೂರದರ್ಶನ ಕಾರ್ಯಕ್ರಮಗಳಲ್ಲಿ ಸಹ ಅಭಿನಯಿಸಿದ್ದಾರೆ , ಅತ್ಯಂತ ಮುಖ್ಯವಾಗಿ ಶೀರ್ಷಿಕೆ ಪಾತ್ರಗಳನ್ನು Kenny Rogers as The gambler ಮತ್ತು ಮ್ಯಕ್ ಸೈನ್ ಸರಣಿ ಹಾಗೂ ತನ್ನ ನೋಟವನ್ನು ಮಪ್ಪೆಟ್ ಶೋ ದಲ್ಲಿ  ಸಹ ತೋರಿಸಿದ್ದರೆ. ಅವರು ರೆಸ್ಟೋರೆಂಟ್ ಸರಣಿ ಕೆನ್ನಿ ರೋಜರ್ಸ್ ರೋಸ್ಟರ್ ಸಹ ಸಂಸ್ಥಾಪಕರಗಿದ್ದರೆ.

Personal life 
ಕೆನ್ನೆತ್ ರೇ ರೋಜರ್ಸ್  ಹೂಸ್ಟನ್, ಟೆಕ್ಸಾಸ್ ನಲ್ಲಿ ಆಗಸ್ಟ್ 21, 1938 ರಂದು ಜನಿಸಿದರು, ಇವರು ಎಂಟು ಮಕ್ಕಳಲ್ಲಿ ನಾಲ್ಕನೇಯವರು, ಇವರ ತಾಯಿ ಲುಸಿಲ್ಲೆ ಲೋಯಿಸ್ (ನೀ ಹೆಸ್ಟರ್; ಜನನ. 1910-ಮೃತ್ಯು. 1991), ಅವರು ನರ್ಸ್ ನ ಸಹಾಯಕರಾಗಿದ್ದರು, ಮತ್ತು ತಂದೆ ಎಡ್ವರ್ಡ್ ಫ್ಲಾಯ್ಡ್ ರೋಜರ್ಸ್ (ಜನನ. 1904-ಮೃತ್ಯು. 1975), ಅವರು ಬಡಗಿ. ರೋಜರ್ಸ್  ಐರಿಷ್ ಮತ್ತು ಸ್ಥಳೀಯ ಅಮೆರಿಕನ್ ಸಂತತಿಯ ಮೂಲದವರಾಗಿದ್ದರು. ರೋಜರ್ಸ್ ವಾರ್ಟನ್ ಶಾಲೆಯಲ್ಲಿ ವಿದ್ಯಬ್ಯಾಸ ನಡೆಸಿದರು.

ಇವರಿಗೆ ಐದು ಮಕ್ಕಳು ಐದರಲ್ಲಿ ನಾಲ್ಕು ಮದುವೆಗಳಿಂದ.

ಮದುವೆ 
 ಜಾನಿಸ್ ಗಾರ್ಡನ್, ಮೇ 15, 1958 – ಏಪ್ರಿಲ್ 1960, ವಿಚ್ಛೇದನ; 1 ಮಗು
 ಜೀನ್ ರೋಜರ್ಸ್, ಅಕ್ಟೋಬರ್ 1960 – 1963, ವಿಚ್ಛೇದನ
 ಮಾರ್ಗೊ ಆಂಡರ್ಸನ್, ಅಕ್ಟೋಬರ್ 1964 – 1976, ವಿಚ್ಛೇದನ; 1 ಮಗು
 ಮೇರಿಯಾನ್ನೆ ಗಾರ್ಡನ್, ಅಕ್ಟೋಬರ್ 1, 1977 – 1993, ವಿಚ್ಛೇದನ; 1 ಮಗು
 ವಾಂಡ ಮಿಲ್ಲರ್, ಜೂನ್ 1, 1997 – ಪ್ರಸ್ತುತ; 2 ಮಕ್ಕಳು
ಯಾವಾಗ ಮೊದಲ ಆವೃತ್ತಿ ವಿಸರ್ಜಿಸಲಾಯಿತು 1976, ರೋಜರ್ಸ್ ಬಿಡುಗಡೆ ತನ್ನ ಒಂಟಿ ವೃತ್ತಿ ಆರಂಬಿಸಿದರು. ಅವರು ಶೀಘ್ರದಲ್ಲೇ ಅಭಿವೃದ್ಧಿ ಹೆಚ್ಚು ಮಧ್ಯಮ ಆಫ್ ರಸ್ತೆ ಧ್ವನಿ ಎಂದು ಮಾರಾಟ ಎರಡೂ ಪಾಪ್ ಮತ್ತು ಕಂಟ್ರಿ ಪ್ರೇಕ್ಷಕರು. ಅವರು ಪಟ್ಟಿಯಲ್ಲಿ ಹೆಚ್ಚು 60 ಟಾಪ್ 40 ಹಿಟ್ ಸಿಂಗಲ್ಸ್ (ಸೇರಿದಂತೆ ಎರಡು ಸಂಖ್ಯೆಯ ಪದಗಳಿಗಿಂತ--"ಲೇಡಿ" ಮತ್ತು "Islands In The Stream")..

Solo career 
thumb|Rogers performing at the University of Houston in 1981
ಬಿಟ್ಟು ನಂತರ ಮೊದಲ ಆವೃತ್ತಿ 1976 ರಲ್ಲಿ, ನಂತರ ಸುಮಾರು ಒಂದು ದಶಕದ ಗುಂಪು, ರೋಜರ್ಸ್ ಸಹಿ ಒಂಟಿ ಎದುರಿಸಲು ಯುನೈಟೆಡ್ ಕಲಾವಿದರು. ನಿರ್ಮಾಪಕ ಲ್ಯಾರಿ ಬಟ್ಲರ್ ಮತ್ತು ರೋಜರ್ಸ್ ಆರಂಭಿಸಿದರು ಒಂದು ಪಾಲುದಾರಿಕೆ ಎಂದು ಕಳೆದ ನಾಲ್ಕು ವರ್ಷಗಳ.

Retirement 
2015 ರಲ್ಲಿ, ರೋಜರ್ಸ್ ಘೋಷಿಸಿದರು . . .

ರೋಜರ್ಸ್' ಕೊನೇಯ ಸಂಗೀತ ನ್ಯಾಶ್ವಿಲ್ಲೆನಲ್ಲಿ ನಡೆಯುತ್ತದೆ ಅಕ್ಟೋಬರ್ 25 ನಲ್ಲಿ Fanclub ಅರೆನಾ ನ್ಯಾಶ್ವಿಲ್ಲೆ ಅಲ್ಲಿ . ಸಂಗೀತ ಸಹ ಸೇರಿವೆ ಒಂದು ವಿಶೇಷ ಪಾತ್ರ ಮೂಲಕ ದೀರ್ಘಕಾಲದ ಸ್ನೇಹಿತ ಡಾಲಿ ಪಾರ್ಟನ್, ನಿರ್ವಹಿಸಲು ಯಾರು Islands in the Stream..

ಪ್ರಶಸ್ತಿಗಳು ಮತ್ತು ಗೌರವಗಳು

ಉಲ್ಲೇಖಗಳು
ಸಿರಿ ಆರಾಧನೆ

ಸಿರಿ ತುಳುನಾಡಿನ ಒ೦ದು ವಿಶೇಷವಾದ ನ೦ಬಿಕೆಯಲ್ಲಿ ನಡೆಯುವ ಆರಾಧನೆ. ತುಳುನಾಡಿನ ಬೇರೆ ಆರಾಧನೆಯಾಗಿರುವ೦ತ ಭೂತಾರಾಧನೆ, ನಾಗಾರಾಧನೆ ಹಾಗೆಯೆ ವಿಶೇಷ ದೇವರ ಜಾತ್ರೆಗೆ ಹೋಲಿಸಿದರೆ ಸಿರಿ ಆರಾಧನೆಗೆ ಅದರದ್ದೆ ಆದ ಹೆಸರು ಇದೆ. ಈ ಆರಾಧನೆಯಲ್ಲಿ ಹೆ೦ಗಸರು ಹೆಚ್ಚಾಗಿ ಸೇರುತ್ತರೆ.

ಸಿರಿ
ಸತ್ಯನಾಪುರದ ಅಜ್ಜ ಬಿರ್ಮು ಅಳ್ವರಿಗೆ ಹಿ೦ಗಾರದ ಎಸಳಿನಲ್ಲಿ ದೇವರ ಪ್ರಸಾದದ ರೂಪದಲ್ಲಿ ಸಿಕ್ಕಿದ ಹೆಣ್ಣು ಮಗು ಸಿರಿ. ಸತ್ಯನಾಪುರದ ಅಜ್ಜ ಬಿರ್ಮು ಆಳ್ವರು ಒ೦ದು ದಿನ ತನ್ನ ಅರಮನೆಯಲ್ಲಿ ತು೦ಬ ದುಃಖದಲ್ಲಿ ಇರುತ್ತಾರೆ. ತನಗೆ ಬೇಕಾದ ಎಲ್ಲ ಸ೦ಪತ್ತು, ಐಶ್ವರ್ಯ ಉ೦ಟು, ಬೇಕಾದ ದಾನಧರ್ಮ ಮಾಡಿದೆ, ಆದರೆ ಈ ಅರಮನೆಯನ್ನು ನನ್ನ ನ೦ತರ ನೋಡಿಕೊಳ್ಳಲು ಒ೦ದು ಸ೦ತಾನ ಇಲ್ಲದೆ ಹೋಯಿತಲ್ಲ ಎಂದು ದುಃಖಿಸುತ್ತಾರೆ. ಅದಕ್ಕಾಗಿ ಅಜ್ಜ ಧರ್ಮದ ಬಾಗಿಲು ಹಾಕಿ ಕರ್ಮದ ಬಾಗಿಲು ತೆಗೆದು, ಹೋಗಿ ಮಲಗುತ್ತಾರೆ. ಇದು ಮೇಲೆ ಇರುವ ಬ್ರಹ್ಮದೇವರಿಗೆ ಗೊತ್ತಾಗಿ ಅವರು ಬಡಬ್ರಾಹ್ಮಣ ಮಾಣಿಯ ವೇಷ ತಾಳಿ ಸತ್ಯನಾಪುರದ ಅರಮನೆಗೆ ಬೇಡಿಕೊ೦ಡು ಬರುತ್ತಾರೆ. ಆಗ ಕೆಲಸದವಳಾದ ದಾರು ಹೋಗಿ ಬ್ರಾಹ್ಮಣನಿಗೆ ಬಿಕ್ಷೆ ಕೊಡುತ್ತಾಳೆ. ಆಗ ಮಾಣಿ ಹೇಳುತ್ತಾರೆ ನೀನು ಕೊಟ್ಟ ಬಿಕ್ಷೆ ನಾನು ಸ್ವೀಕರಿಸುವುದಿಲ್ಲ, ಈ ಮನೆಯ ಯಜಮಾನ ಬರಬೇಕು, ಅವರು ತನ್ನ ಸುಖ-ಕಷ್ಟ ನನ್ನಲ್ಲಿ ಹೇಳಬೇಕು ನನಗೆ ಅವರೇ ಬಿಕ್ಷೆ ಕೊಡಬೇಕು ಎನ್ನುತ್ತಾರೆ, ಹಾಗಾಗಿ ಅಜ್ಜ ಕತ್ತಲೆಯ ಕೋಣೆಯಿ೦ದ ಬ೦ದು ಮಾಣಿಗೆ ಬಿಕ್ಷೆ ಕೊಟ್ಟರು, ಆಗ ಮಾಣಿಯು ಏನು ಅಜ್ಜ ನಿಮಗೆ ಯಾವ ಸಮಸ್ಯೆ ಎದುರಾಗಿದೆ ಎ೦ದು ಕೇಳುತ್ತಾರೆ. ಆಗ ತನಗೆ ಸ೦ತಾನ ಇಲ್ಲವೆ೦ಬುವ ಸತ್ಯ ಹೇಳುತ್ತಾರೆ, ಆಗ ಮಾಣಿಯು ನಿಮ್ಮ ಮೂಲ ಆಲಡೆ ಎಲ್ಲಿ ಎ೦ದು ಕೆಳುತ್ತಾರೆ, ಅಜ್ಜ ಗೊತ್ತಿಲ್ಲವೆ೦ದು ಹೇಳುತ್ತಾರೆ. ಆಗ ಮಾಣಿಯು ನಿನ್ನ ಆಲಡೆ ಲ೦ಕೆ ಲೋಕ ಎ೦ದು ತಿಳಿದಿದ್ದೇನೆ. ಆದರೆ ಅದು ಈಗ ಸರಿ ಇಲ್ಲ, ನೀನು ಅದನ್ನು ಸರಿ ಮಾಡಬೇಕು ಎ೦ಬ ಮಾತು ಹೇಳುತ್ತಾರೆ. ಅದರ ಪ್ರಕಾರ ಅಜ್ಜ ಜನರನ್ನು ಸೇರಿಸಿ ಲ೦ಕೆಲೋಕ ನಾಡಿನ ದೇವಸ್ಥಾನ, ಭೂತಗಳ ಕಟ್ಟೆಯನ್ನು ಸರಿಮಾಡುತ್ತಾರೆ. ಕೊನೆಗೆ ಪ್ರಸಾದ ರೂಪದಲ್ಲಿ ಹಿ೦ಗಾರದ ಎಸಳನ್ನು ಹಿಡಿಯುವಾಗ ಒ೦ದು ಹೆಣ್ಣು ಮಗಳ ಜನನವಾಗುತ್ತದೆ. ಅದೇ ಸತ್ಯದ ಸಿರಿ.

ಸಿರಿಯ ಪಲ್ಲ

ಅ೦ಗಡಿಜಾಲ ಬರ್ಕೆಯಲ್ಲಿ ಬಾಮುಕಲ್ಲೆರ್ ರವರು ಸಿರಿಗೆ ಉಡುಗೊರೆ ಆಗಿ ಕೊಟ್ಟ ಗದ್ದೆಗೆ ಸಿರಿ ಪಲ್ಲವೆ೦ದು ಹೆಸರು, ಸಿರಿ ಕೊಡ್ಸರ ಅಳ್ವರನ್ನು ಎರಡನೆ ಮದುವೆ ಆಗಿ ಕೊಟ್ರಾದಿಗೆ ಹೋಗುತ್ತಾಳೆ. ಸ್ವಲ್ಪ ಸಮಯ ಕಳೆದ ನ೦ತರ ಅವಳು ಗರ್ಭಿಣಿಯಾಗುತ್ತಾಳೆ. ಅವಳನ್ನು ಮತ್ತು ತನ್ನ ತ೦ಗಿಯಾದ ಸಾಮು ಆಳ್ವೆದಿಯನ್ನು ಅ೦ಗಡಿಜಾಲ ಬರ್ಕೆಗೆ ಬಾಮುಕೆಲ್ಲೆರ್ ಅವರು ಕರೆಯುತ್ತಾರೆ. ಹಾಗಾಗಿ ಇಬ್ಬರು ಕಾಡು ದಾರಿಯ ಮೂಲಕ ನಡೆದುಕೊ೦ಡು ಬರುವಾಗ ಅಲಿಕು೦ಜ ಪಿಲಿಕು೦ಜ ಎ೦ಬುವಲ್ಲಿ ನಿ೦ತು ಇಲ್ಲಿಯ ಹೆಸರೇನು ಎ೦ದು ಸಿರಿ ಕೇಳುತ್ತಳೆ, ಅದಕ್ಕೆ ಸಾಮು ಇಲ್ಲಿಯ ಹೆಸರು ಹೇಳಿದರೆ ಗರ್ಭಿಣಿಯರಿಗೆ ಕೂಡಲೆ ಹೆರಿಗೆ ಆಗುತ್ತದೆ ಎ೦ದು ಹೇಳುತ್ತಾಳೆ. ಅಷ್ಟು ಕಾರಣಿಕವಾದ ಜಾಗ ಎ೦ದು ಹೇಳುತ್ತಾಳೆ. ಅದಕ್ಕೆ ಸಿರಿ ತು೦ಬು ಗರ್ಭಿಣಿಯಾದ ಹೆಣ್ಣು ಹೆರಿಗೆಯ ದಿನ ಬ೦ದಾಗ ಹೆರದೆ ಇರುತ್ತಾಳ, ನೀನೊಮ್ಮೆ ಇಲ್ಲಿಯ ಹೆಸರು ಹೇಳು ಎ೦ದಳು. ಹಾಗು ಹಟ ಹಿಡಿದರೆ ವಾಪಸ್ ಬರುವಾಗ ಹೇಳುತ್ತೇನೆ ಎ೦ದಳು. ಹಾಗೆ ಅಕ್ಕ ತ೦ಗಿ ಇಬ್ಬರು ಅ೦ಗಡಿಜಾಲ ಬರ್ಕೆಗೆ ಹೋಗಿ, ಅಲ್ಲಿ೦ದ ವಾಪಸ್ ಹೊಗಬೇಕಾದರೆ ಬಾಮುಕಲ್ಲೆರವರು ಸಿರಿಯನ್ನು ಕರೆದು ಸಿರೀ, ನಿನಗೆ ಕೊಡಲು ನನ್ನಲ್ಲಿ ಏನು ಇಲ್ಲ. ಈ ಎರಡು ಕಳಸ ಗದ್ದೆಯನ್ನು ಉಡುಗೊರೆ ಆಗಿ ತೆಗೆದುಕೊ ಎ೦ದು ಪ್ರೀತಿಯಿ೦ದ ಹೇಳಿದರು. ಆ ಗದ್ದೆಗೆ ಸಿರಿಯ ಪಲ್ಲ ಎ೦ದು ಹೆಸರು. ಇವತ್ತು ಅ೦ಗಡಿಜಾಲ ಬರ್ಕೆಯಲ್ಲಿ ಇದನ್ನು ಕಾಣಬಹುದು. ಅಲ್ಲಿ೦ದ ಹೊರಡಿ ಅದೆ ದಾರಿಯಲ್ಲಿ ಹಿ೦ದೆ ಬರುವಾಗ ಆ ಕಾರಣಿಕ ಜಾಗದ ಹೆಸರು ಕೇಳುತ್ತಾಳೆ. ಅದು ಅಲಿಕು೦ಜ ಪಿಲಿಕು೦ಜ ಅ೦ತ ಸಾಮು ಹೇಳುವಾಗ ಸಿರಿಗೆ ಹೆರಿಗೆ ನೊವು ಕಾಣಿಸಿಕೊ೦ಡು ಸೊನ್ನೆಯನ್ನು ಹೆರುತ್ತಾಳೆ. ಅದು ಜಾಗ ಈಗ ಸೊನ್ನೆ ಗುರಿ ಯೆ೦ದು ಕರೆಯಲ್ಪಡುತ್ತದೆ. ಸೊನ್ನೆಯನ್ನು ಹೆತ್ತು ಸಿರಿ ಪ್ರಾಣ ಬಿಟ್ಟ ಜಾಗ ಕೂಡಾ ಅದೆ.

ಬಾಯಿ ಬಿಡಿಸುವುದು
ಸಿರಿಜಾತ್ರೆ ಯಲ್ಲಿ ಹೊಸ ಸಿರಿಯರನ್ನು ಕುಮಾರನ ಮು೦ದೆ ನಿಲ್ಲಿಸಿ ನಿಮ್ಮ ಮೇಲೆ ಸಿರಿಯೋ, ಸೊನ್ನೆಯೋ, ಗಿಂಡೆಯೋ ಇರುವುದನ್ನು ತಿಳಿದುಕೊಳ್ಳುವ ಕೆಲಸಕ್ಕೆ ಬಾಯಿಬಿಡಿಸುವುದು ಎನ್ನುತ್ತಾರೆ.

ಸಿರಿ ದರ್ಶನ

ಸಿರಿದರ್ಶನವನ್ನು ನಾವು ಸಿರಿ ಆಲಡೆಗಳಲ್ಲಿ ಕಾಣಬಹುದು. ಕೆಲವು ಸಿರಿಆಲಡೆಗಳ ಹೆಸರು
 ಕವತ್ತರು
 ನ೦ದಳಿಕೆ
 ದರೆಗುಡ್ಡೆ
 ಪಾ೦ಗಳ

ಉಲ್ಲೇಖಗಳು

ತುಳು ನಾಡು
ತುಳು ಜಾನಪದ
ರವೀಂದ್ರ ಜಡೇಜಾ

"ರವೀಂದ್ರ  ಸಿನ್ಹ ಅನಿರುದ್ಧ ಸಿನ್ಹ ಜಡೇಜಾ "  ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ..ಇವರು ಎಡಗೈ ಬ್ಯಾಟ್ಸ್ಮನ್ ಹಾಗು ಲೆಗ್ ಸ್ಪಿನ್ ಬೌಲರ್. ಐಪಿಎಲ್‍ನಲ್ಲಿ ಗುಜರಾತ್ ಲೈಯನ್ಸ್  ತಂಡದ ಪರ ಆಡುತ್ತಾರೆ.

ಆರಂಭಿಕ ಜೀವನ 

ಇವರ ಜನನ ೦೬ ಡಿಸೆಂಬರ್ ೧೯೮೮, ನವಂಘದ, ಗುಜರಾತ್ ನಲ್ಲಿ ಜನಿಸಿದರು.೨೦೦೫ರಲ್ಲಿ ೧೯ರ ವಯೋಮಿತಿಯ ತಂಡದಲ್ಲಿ ಸ್ಥಾನವನ್ನು ಪಡೆದರು.ತಂದೆ ಕಾವಲುಗಾರರಾಗಿದ್ದರು.ಇವರ ತಂದೆಗೆ ರವೀಂದ್ರ ಜಡೇಜಾ ಓರ್ವ ಯೋಧನಾಗಬೇಕೆಂದು ಆಸೆ ಇತ್ತು. ತನ್ನ ತಾಯಿಯ ಮರಣದಿಂದ ಕ್ರಿಕೆಟ್ ಆಡದೆ ಇರಲು ನಿರ್ಧರಿಸಿದ್ದರು.

ವೃತ್ತಿ ಜೀವನ

ಅಂತರರಾಷ್ಟ್ರೀಯ ಕ್ರಿಕೆಟ್ 

ರವೀಂದ್ರ ಜಡೇಜಾ ಅವರು ೦೮ ಫೆಬ್ರವರಿ ೨೦೦೯ ರಂದು ನಡೆದ ಏಕದಿನ ಸರಣಿಯ ಅಂತಿಮ ಪಂದ್ಯದಲ್ಲಿ ಅವರ ಅಂತರರಾಷ್ಟ್ರೀಯ ಚೊಚ್ಚಲ ಪಂದ್ಯವನ್ನಾಡಿದರು. ಆ ಪಂದ್ಯದಲ್ಲಿ ಅಜೇಯ ೬೦ ರನ್ ಬಾರಿಸಿದ್ದರು. ಪ್ರಸ್ತುತ ಭಾರತೀಯ ಕ್ರಿಕೆಟ್ ತಂಡದಲ್ಲಿ ಇವರು ಆಟಗಾರರಾಗಿದ್ದಾರೆ.

ಶ್ರೇಯಾಂಕ 
ಪ್ರಸ್ತುತ ಜಡೇಜಾರವರು,  ಅಂತರರಾಷ್ಟ್ರೀಯ ಕ್ರಿಕೆಟ್ ಮಂಡಳಿ  ಪ್ರಕಟಿಸುವ ಶ್ರೇಯಾಂಕಗಳಲ್ಲಿ,
ಟೆಸ್ಟ್ ಕ್ರಿಕೆಟ್ನ  ಬಾಲಿಂಗ ವಿಭಾಗದ ಶ್ರೇಯಾಂಕದ ಪಟ್ತಿಯಲ್ಲಿ ೧ನೇ ಸ್ಥಾನವನ್ನು ಹೊಂದಿದ್ದಾರೆ.
ಟೆಸ್ಟ್ ಕ್ರಿಕೆಟ್ ಆಲ್ ರೌಂಡರ್ ಶ್ರೇಯಾಂಕದ ಪಟ್ತಿಯಲ್ಲಿ ೧ನೇ ಸ್ಥಾನವನ್ನು ಹೊಂದಿದ್ದಾರೆ.
ಏಕದಿನ ಕ್ರಿಕೆಟ್  ಶ್ರೇಯಾಂಕದಲ್ಲಿ ೧೩ನೇ ಸ್ಥಾನವನ್ನು ಹೊಂದಿದ್ದಾರೆ.

ಪ್ರಶಸ್ತಿಗಳು 
ಮಾಧವರಾವ್ ಸೈಂದಿಯ ಪ್ರಶಸ್ತಿ

ಸಾಧನೆ 
ಅಂತರರಾಷ್ಟ್ರೀಯ ಕ್ರಿಕೆಟ್ ಮಂಡಳಿಯ ೧೧ರ ಬಳಗದಲ್ಲಿ ಸ್ಥಾನ (೨೦೧೩,೨೦೧೬).

ಉಲ್ಲೇಖಗಳು 

ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ವಿಜೇತ ಕನ್ನಡ ಭಾಷಾ ಸಾಹಿತಿಗಳು

ಭಾರತ ಸರ್ಕಾರ ನೀಡುವ ಅತ್ಯುನ್ನತ ಸಾಹಿತ್ಯ ಪ್ರಶಸ್ತಿ ಎಂದರೆ ಅದು ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ. ವಾರ್ಷಿಕ ಪ್ರಶಸ್ತಿಗಳ ಜೊತೆಯಲ್ಲಿಯೇ ಭಾರತದ ವಿಭಿನ್ನ ಭಾಷೆಗಳ ಹಿರಿಯ ಸಾಹಿತಿಗಳನ್ನು ಆಯ್ಕೆ ಮಾಡಿ ಅವರಿಗೆ ಸಾಹಿತ್ಯ ಅಕಾಡೆಮಿ ಫೆಲೋ ಗೌರವ ನೀಡುತ್ತದೆ. ಇದರ ಜತೆಯಲ್ಲಿ ಯುವ ಸಾಹಿತಿಗಳಿಗೆ ಕೇಂದ್ರ ಸಾಹಿತ್ಯ ಅಕಾಡೆಮಿಯ ಯುವ ಪುರಸ್ಕಾರ, ಮಕ್ಕಳ ಸಾಹಿತ್ಯ ಕ್ಷೇತ್ರದಲ್ಲಿ ಸಾಧನೆ ಮಾಡಿದವರಿಗೆ ಬಾಲ ಸಾಹಿತ್ಯ ಪುರಸ್ಕಾರ, ಅನುವಾದ ಕ್ಷೇತ್ರದ ಸಾಧನೆಗೆ ಅನುವಾದ ಬಹುಮಾನಗಳನ್ನೂ ನೀಡಿ ಗೌರವಿಸಲಾಗುತ್ತದೆ. ಈ ಪ್ರಶಸ್ತಿಗಳಿಗೆ ಭಾಜನರಾದ ಕನ್ನಡ ಸಾಹಿತ್ಯ ಲೋಕದ ದಿಗ್ಗಜರ ಪಟ್ಟಿ ಈ ಕೆಳಗಿನಂತಿದೆ.

ಸಾಹಿತ್ಯ ಅಕಾಡೆಮಿ ಫೆಲೋ ಗೌರವ

ಸಾಹಿತ್ಯ ಅಕಾಡೆಮಿ ನೀಡುವ ಅತ್ಯುನ್ನತ ಸಾಹಿತ್ಯ ಗೌರವವಿದು. ಭಾರತೀಯ ಭಾಷೆಗಳಲ್ಲಿ ಅಪೂರ್ವ ಸಾಧನೆ ಮಾಡಿದ ಹಿರಿಯ ಸಾಧಕರಿಗೆ ಫೆಲೋ ಗೌರವ ಸಲ್ಲಿಸಲಾಗುತ್ತದೆ. ಹೀಗೆ ಮೊದಲ ಫೆಲೋ ಗೌರವ ಸಾಹಿತ್ಯ ಅಕಾಡೆಮಿಯ ಅಧ್ಯಕ್ಷರಾಗಿ ಹಾಗೂ ಭಾರತದ ರಾಷ್ಟ್ರಪತಿಗಳಾಗಿ ದೇಶಕ್ಕೆ ಕೊಡುಗೆ ನೀಡಿದ ಸರ್ವೇಪಲ್ಲಿ ರಾಧಾಕೃಷ್ಣನ್ ಅವರಿಗೆ 1968ರಲ್ಲಿ ಸಂದಿತು. ಇದರ ಜತೆಯಲ್ಲಿ ವಿದೇಶೀ ಲೇಖಕರಿಗೆ ಗೌರವ ಫೆಲೋಶಿಪ್, ಏಷ್ಯಾದ ಕಲೆ, ಸಾಹಿತ್ಯ, ಸಂಸ್ಕೃತಿಯ ಅಧ್ಯಯನ ಮಾಡುವವರಿಗೆ ನೀಡಲಾಗುತ್ತಿದ್ದ ಆನಂದ ಕುಮಾರಸ್ವಾಮಿ ಫೆಲೋಶಿಪ್ (ಈಗ ನಿಲ್ಲಿಸಲಾಗಿದೆ), ಸಾರ್ಕ್ ದೇಶಗಳ ಸಾಹಿತಿಗಳಿಗೆ ಸಲ್ಲುವ ಪ್ರೇಮ್‌ಚಂದ್ ಫೆಲೋಶಿಪ್ಗಳನ್ನೂ ಸಾಹಿತ್ಯ ಅಕಾಡೆಮಿ ನೀಡುತ್ತಿದೆ.

ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ

1954ರಲ್ಲಿ ಸ್ಥಾಪನೆಯಾದ ಈ ಪ್ರಶಸ್ತಿಯನ್ನು ಪ್ರತಿವರ್ಷವೂ ಸಾಹಿತ್ಯ ಅಕಾಡೆಮಿ ಅಂಗೀಕರಿಸಿದ 24 ಭಾಷೆಗಳ ಒಂದೊಂದು ಪುಸ್ತಕಕ್ಕೆ ನೀಡಿ ಗೌರವಿಸಲಾಗುತ್ತದೆ. ಆರಂಭದಲ್ಲಿ ₹5000/- ಇದ್ದ ಹಣದ ಮೊತ್ತ, 1983ರಲ್ಲಿ ₹10,000/-ಕ್ಕೆ ಏರಿಕೆಯಾಯಿತು. ಆ ಬಳಿಕ, 1988ರಿಂದ ₹25,000/-, 2001ರಿಂದ ₹40,000/-, 2003ರಿಂದ ₹50,000/-ಕ್ಕೆ ಹೆಚ್ಚಳವಾಗಿದೆ. ಪ್ರಸ್ತುತ ಬಹುಮಾನದ ಮೊತ್ತ ₹1,00,000/-. ಪ್ರಶಸ್ತಿಯ ಮೊತ್ತದ ಜೊತೆಯಲ್ಲಿ ಒಂದು ತಾಮ್ರಪತ್ರ, ಪ್ರಶಸ್ತಿ ಫಲಕ ಮತ್ತು ಶಾಲನ್ನು ನೀಡಿ ಗೌರವಿಸಲಾಗುತ್ತದೆ.

ಭಾಷಾ ಸಮ್ಮಾನ್ ಗೌರವ ಕನ್ನಡ ಸಾಹಿತ್ಯ2020

ಅನುವಾದ ಪುರಸ್ಕಾರ

ಯುವ ಪುರಸ್ಕಾರ

ಉಲ್ಲೇಖಗಳು 

ಕನ್ನಡ ಸಾಹಿತ್ಯ
ಅಮರಾಜಾ ನದಿ

ಅಮರಾಜಾ ನದಿಯು ಕಲಬುರಗಿ ಜಿಲ್ಲೆ, ಕರ್ನಾಟಕ, ಭಾರತ ಹರಿಯುತ್ತದೆ  ಸುಮಾರು 50-60 ಕಿಲೋಮೀಟರ್ ಹರಿದು ಮತ್ತು ಭೀಮ ನದಿಯಲ್ಲಿ ವಿಲೀನಗೊಂಡು  ಸಂಗಮ ಕ್ಷೇತ್ರ ಗಾಣಗಾಪುರ ಗ್ರಾಮ ಗುಲ್ಬರ್ಗಾ ಜಿಲ್ಲೆಯಲ್ಲಿ  ಭೀಮ ಮತ್ತು ಅಮರಾಜಾ ನದಿಗಳ ಸಂಗಮವಾಗುತ್ತದೆ . ವಿಶೇಷವಾಗಿ ಪವಿತ್ರ ನೀರಿನ ಈ ನದಿಗಳು,  ತಮ್ಮ ಸಂಗಮ ದ್ಯೆವಿಕ ಎಂದು ಪರಿಗಣಿಸಲಾಗುತ್ತದೆ. ಯಾರು ಇಲ್ಲಿ ಸ್ನಾನಮಾಡುತ್ತಾರೋ ಅವರಿಗೆ ತಮ್ಮ ಪಾಪಗಳ ಮುಕ್ತಗೊಳಿಸಲಾಗುತ್ತದೆ ಮತ್ತು ತಮ್ಮ ಇಚ್ಛೆ ಪ್ರಾಪ್ತವಗುತ್ತದೆ   ಎಂಬ ನಂಬಿಕೆ ಇದೆ. ಇಲ್ಲಿ ಶ್ರೀ ಮಂಜುನಾಥ ಸರಸ್ವತಿ ಸ್ವಾಮಿ (  ದತ್ತಾತ್ರೇಯ ಎರಡನೇ ಅವತಾರ) ದೇವಸ್ಥಾನ ಇದೆ.

ಉಲ್ಲೇಖಗಳು 

ಕರ್ನಾಟಕದ ನದಿಗಳು
ಅರ್ಜುನ್ ಕಪೂರ್

ಅರ್ಜುನ್ ಕಪೂರ್ (ಜನನ ೨೬ ಜೂನ್ ೧೯೮೫) ಬಾಲಿವುಡ್ ಚಿತ್ರಗಳಲ್ಲಿ ಕಾಣಿಸಿಕೊಳ್ಳುವ ಭಾರತೀಯ ನಟ. ಅವರು ಚಲನಚಿತ್ರ ನಿರ್ಮಾಪಕರಾದ  ಅವರು ಚಲನಚಿತ್ರ ತಯಾರಕರ ಬೋನಿ ಕಪೂರ್ ಮತ್ತು ಮೋನಾ ಶೌರಿ ಕಪೂರ್ ಅವರ ಮಗ. ಕಪೂರ್ ಆರಂಭದಲ್ಲಿ ತನ್ನ ತಂದೆಯ ನಿರ್ಮಾಣಗಳಾದ ನೋ ಎಂಟ್ರಿ (೨೦೦೫) ಮತ್ತು ವಾಂಟೆಡ್ (೨೦೦೯) ನಲ್ಲಿ ಸಹಾಯಕ ನಿರ್ದೇಶಕರಾಗಿ ಕೆಲಸ ಮಾಡಿದರು. ಅವರು ೨೦೧೨ ರ ಯಶಸ್ವಿ ಆಕ್ಷನ್ ರೋಮ್ಯಾನ್ಸ್ ಇಶಾಕ್ಜಾಡೆ ಮೂಲಕ ನಟನೆಗೆ ಪಾದಾರ್ಪಣೆ ಮಾಡಿದರು ಮತ್ತು ತರುವಾಯ ಅಪರಾಧ ನಾಟಕ ಗುಂಡೇ (೨೦೧೪), ಮುಂಬರುವ ವಯಸ್ಸಿನ ರೊಮ್ಯಾಂಟಿಕ್ ಹಾಸ್ಯ ೨ ಸ್ಟೇಟ್ಸ್ (೨೦೧೪) ಮತ್ತು ವಿಡಂಬನೆ ಕಿ & ಕಾ (೨೦೧೬) ಸೇರಿದಂತೆ ಹಲವಾರು ಚಿತ್ರಗಳಲ್ಲಿ ಕಾಣಿಸಿಕೊಂಡರು. ಇವರು ಫಿಲ್ಮ್ಫೇರ್ ಅತ್ಯುತ್ತಮ ಪುರುಷ ಪರಿಚಯಕ್ಕಾಗಿ ನಾಮನಿರ್ದೇಶನಗೊಂಡರು.

ಆರಂಭಿಕ ಜೀವನ
ಕಪೂರ್ ಪಂಜಾಬಿ ಕುಟುಂಬದಲ್ಲಿ  ಜೂನ್ ೨೬, ೧೯೮೫ ರಂದು ಮಹಾರಾಷ್ಟ್ರದ ಬಾಂಬೆಯಲ್ಲಿ ಹಿಂದಿ ಚಲನಚಿತ್ರ ನಿರ್ಮಾಪಕ ಬೋನಿ ಕಪೂರ್ ಮತ್ತು ಉದ್ಯಮಿ ಮೋನಾ ಶೌರಿ ಕಪೂರ್ ಅವರಿಗೆ ಜನಿಸಿದರು. ಅವರಿಗೆ ಅನ್ಶುಲಾ ಕಪೂರ್ ಎಂಬ ತಂಗಿ ಇದ್ದಾರೆ. ನಟಿ ಶ್ರೀದೇವಿ, ಅವರ ಮಲತಾಯಿ, ಮತ್ತು ಅವರಿಗೆ ಖುಷಿ ಮತ್ತು ಜಾನ್ವಿ ಕಪೂರ್ ಎಂಬ ಇಬ್ಬರು ಅಕ್ಕ-ತಂಗಿಯರಿದ್ದಾರೆ. ತನ್ನ ತಂದೆಯ ಎರಡನೇ ಮದುವೆಯ ಬಗ್ಗೆ ಸಂದರ್ಶನವೊಂದರಲ್ಲಿ ಕೇಳಿದಾಗ, ಕಪೂರ್ ಹೀಗೆ ಹೇಳಿದರು: "ನಾವು ಮಕ್ಕಳಾಗಿದ್ದಾಗ ಅದು ಕಷ್ಟಕರವಾಗಿತ್ತು. ಆದರೆ ನೀವು ಏನು ಮಾಡಬಹುದು? ನೀವು ಎಷ್ಟು ಸಮಯ ದೂರು ನೀಡುತ್ತೀರಿ? ನೀವು ಏನು ಒಪ್ಪಿಕೊಳ್ಳಬೇಕು, ಅದನ್ನು ನಿಮ್ಮ ಗಲ್ಲದ ಮೇಲೆ ತೆಗೆದುಕೊಳ್ಳಿ, ಮತ್ತು ಮುಂದುವರಿಯಿರಿ ನಾವು ನಿಜವಾಗಿಯೂ ಭೇಟಿಯಾಗುವುದಿಲ್ಲ ಮತ್ತು ಒಟ್ಟಿಗೆ ಸಮಯ ಕಳೆಯುವುದಿಲ್ಲ, ಆದ್ದರಿಂದ ಅದು ನಿಜವಾಗಿಯೂ ಅಸ್ತಿತ್ವದಲ್ಲಿಲ್ಲ" ಎಂದು ಅರ್ಜುನ್ ಹೇಳಿದರು. ಅವರ ತಾಯಿ ೨೦೧೨ ರಲ್ಲಿ ನಿಧನರಾದರು.

ಕಪೂರ್ ಅವರು ಮುಂಬೈನ ಆರ್ಯ ವಿದ್ಯಾ ಮಂದಿರ ಶಾಲೆಯಲ್ಲಿ ೧೧ ನೇ ತರಗತಿವರೆಗೆ ಶಿಕ್ಷಣ ಪಡೆದರು. ತನ್ನ ಹನ್ನೊಂದನೇ ತರಗತಿಯ ಪರೀಕ್ಷೆಗಳಲ್ಲಿ ಅನುತ್ತೀರ್ಣನಾದ ನಂತರ, ಅವರು ತನ್ನ ಅಧ್ಯಯನವನ್ನು ತೊರೆದರು. ತನ್ನ ಹದಿಹರೆಯದ ಮತ್ತು ಇಪ್ಪತ್ತರ ದಶಕದ ಆರಂಭದಲ್ಲಿ, ಕಪೂರ್ ಸ್ಥೂಲಕಾಯದಿಂದ ಬಳಲುತ್ತಿದ್ದ ಮತ್ತು ಸರಿಸುಮಾರು ೧೪೦ ಕೆಜಿ ತೂಕವಿತ್ತು; ನಂತರ ಅವರು ತಮ್ಮ ಸ್ಥಿತಿಯ ಕಾರಣದಿಂದಾಗಿ, ಅವರು "ಅವ್ಯವಸ್ಥೆಯ, ಮುಂಗೋಪದ" ಮತ್ತು "ಆತ್ಮವಿಶ್ವಾಸದವರಾಗಿದ್ದರು" ಎಂದು ಹೇಳಿದರು. ಅರ್ಜುನ್ ಕಪೂರ್ ಕರಣ್ ಜೋಹರ್ ಅವರೊಂದಿಗಿನ ಸಂದರ್ಶನದಲ್ಲಿ ತಾನು ಮಲೈಕಾ ಅರೋರಾ ಜೊತೆ ಡೇಟಿಂಗ್ ಮಾಡುತ್ತಿರುವುದನ್ನು ಖಚಿತಪಡಿಸಿದ್ದಾರೆ.

ವೃತ್ತಿ
ಚಿತ್ರರಂಗದಲ್ಲಿ ಕಪೂರ್ ಅವರ ಮೊದಲ ಕೆಲಸ ೨೦೦೩ ರಲ್ಲಿ ನಿಖಿಲ್ ಅಡ್ವಾಣಿಯ ಕಲ್ ಹೋ ನಾ ಹೋ ಚಿತ್ರದಲ್ಲಿ ಸಹಾಯಕ ನಿರ್ದೇಶಕರಾಗಿದ್ದರು. ಅವರು ಅಡ್ವಾಣಿಗೆ ತಮ್ಮ ಮುಂದಿನ ನಿರ್ದೇಶನದ ಸಲಾಮ್-ಎ-ಇಶ್ಕ್: ಎ ಟ್ರಿಬ್ಯೂಟ್ ಟು ಲವ್ (೨೦೦೭) ಗೆ ಸಹಾಯ ಮಾಡಿದರು ಮತ್ತು ಅವರ ತಂದೆಯ ಎರಡು ನಿರ್ಮಾಣಗಳಾದ ನೋ ಎಂಟ್ರಿ (೨೦೦೫) ಮತ್ತು ವಾಂಟೆಡ್ (೨೦೦೯) ನಲ್ಲಿ ಸಹಾಯಕ ನಿರ್ಮಾಪಕರಾಗಿ ಕೆಲಸ ಮಾಡಿದರು. ಕಪೂರ್ ನಂತರ ಭಾರತದ ಪ್ರಮುಖ ನಿರ್ಮಾಣ ಕಂಪನಿಯಾದ ಯಶ್ ರಾಜ್ ಫಿಲ್ಮ್ಸ್ ಜೊತೆ ಮೂರು ಚಿತ್ರಗಳ ಒಪ್ಪಂದಕ್ಕೆ ಸಹಿ ಹಾಕಿದರು.

ಆಫ್-ಸ್ಕ್ರೀನ್ ಕೆಲಸ
ಕಪೂರ್ ವಿವಿಧ ಬ್ರಾಂಡ್‌ಗಳು ಮತ್ತು ಉತ್ಪನ್ನಗಳಿಗೆ ಸೆಲೆಬ್ರಿಟಿ ಅನುಮೋದಕರಾಗಿದ್ದಾರೆ ಮತ್ತು ಐಎಸ್‌ಎಲ್ ತಂಡದ ಎಫ್‌ಸಿ ಪುಣೆ ಸಿಟಿಯ ಸಹ-ಮಾಲೀಕರಾಗಿದ್ದರು. ೨೦೧೫ ರಲ್ಲಿ, ಅವರು ನ್ಯೂಯಾರ್ಕ್ ನಗರದಲ್ಲಿ ನಡೆದ ಜಾಗತಿಕ ನಾಗರಿಕ ಉತ್ಸವದಲ್ಲಿ ಭಾರತವನ್ನು ಪ್ರತಿನಿಧಿಸುವ ವಿಶ್ವಸಂಸ್ಥೆಯ ಜಾಗತಿಕ ಗುರಿ ಅಭಿಯಾನವನ್ನು ಬೆಂಬಲಿಸಿದರು. ಅಲ್ಲಿ ಅವರು ರಾಷ್ಟ್ರವಾಗಿ ಭಾರತದ ಪ್ರಗತಿ ಮತ್ತು ದೇಶ ಎದುರಿಸುತ್ತಿರುವ ಸವಾಲುಗಳನ್ನು ಎತ್ತಿ ತೋರಿಸುವ ಭಾಷಣ ಮಾಡಿದರು. ೨೦೧೭ರಲ್ಲಿ, ಅರ್ಜುನ್ ಜಾಗತಿಕ ಚಳುವಳಿ ಮತ್ತು ಮಹಿಳೆಯರನ್ನು ಸಬಲೀಕರಣಗೊಳಿಸುವ ಮತ್ತು ಶಿಕ್ಷಣ ನೀಡುವ ಅಭಿಯಾನದೊಂದಿಗೆ ಕೈಜೋಡಿಸಿದರು.

ಫಿಲ್ಮೊಗ್ರಾಫಿ

ಉಲ್ಲೇಖಗಳು

ಚಲನಚಿತ್ರ ನಟರು
ಹಿಂದಿ ಚಲನಚಿತ್ರ ನಟರು
ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ಕಾಯ್ ಗ್ರೀನ್‌ ದೇಹದಾರ್ಡ್ಯ ಪಟು



ದೇಹದಾರ್ಡ್ಯ ಪಟು
Kai Greene

ಲೆಸ್ಲಿ ಕೈ ಗ್ರೀನ್ (ಜನನ ಜುಲೈ 12, 1975), ಕಾಯ್/ ಕೈ ಗ್ರೀನ್ ಅಥವಾ ಕಾಯ್ ಎಲ್. ಗ್ರೀನ್ ಎಂದು ವೃತ್ತಿಪರವಾಗಿ ಪರಿಚಿತರಾಗಿದ್ದು,  ಅಮೆರಿಕಾದ ಐಎಫ್ಬಿಬಿ(IFBB) ವೃತ್ತಿಪರ ಬಾಡಿಬಿಲ್ಡರ್, ವೈಯಕ್ತಿಕ ತರಬೇತುದಾರ, ಕಲಾವಿದ ಮತ್ತು ನಟ. ಅವರ ಅತ್ಯಂತ ಇತ್ತೀಚಿನ ಗೆಲುವು 2016 ಆರ್ನಾಲ್ಡ್ ಕ್ಲಾಸಿಕ್. ಅವರು 2012, 2013, ಮತ್ತು 2014 ರ ಮಿ. ಒಲಂಪಿಯಾ ಸ್ಪರ್ಧೆಗಳಲ್ಲಿ 2 ನೇ ಸ್ಥಾನ ಪಡೆದರು.

ಬೆಂಗಳೂರು ಬಿ3 ಜಿಮ್‌ ಉದ್ಘಾಟನೆ
ವಿಶ್ವವಿಖ್ಯಾತ ದೇಹದಾರ್ಡ್ಯ ಪಟು, ಅಮೆರಿಕದ ಕಾಯ್ ಗ್ರೀನ್‌ ಅವರು  ಕೆ.ಆರ್.ಪುರದ 3ಬಿ ವೆಲ್‌ನೆಸ್‌ ಕೇಂದ್ರಕ್ಕೆ, ಬಿ3 ಜಿಮ್‌ ಉದ್ಘಾಟನೆಗಾಗಿ ಬಂದಿದ್ದರು. ಉದ್ಘಾಟನೆ ನಂತರ ಅಲ್ಲಿನ ಪರಿಕರ, ಯಂತ್ರೋಪಕರಣಗಳನ್ನು ಪರೀಕ್ಷಿಸಿದರು. ದೈತ್ಯದೇಹಿ ಗ್ರೀನ್‌. ಭಾರ ಎತ್ತುವ ರೀತಿ ಮತ್ತು ಎತ್ತುವಾಗ ಆಗುತ್ತಿದ್ದ ನೋವನ್ನು ಅವರು ಸುಖಿಸುತ್ತಿದ್ದರು. ಅದು, ಅಲ್ಲಿ ನೆರೆದಿದ್ದ ಯುವ ಬಾಡಿ ಬಬಿಲ್ಡರ್‌ಗಳಿಗೆ ಪ್ರಾಯೋಗಿಕ ಪಾಠವೇ ಆಯಿತು. ಭಾರ ಎತ್ತುವಾಗಲಂತೂ ಅವರ ಮಾಂಸ ಖಂಡಗಳು ಉಡುಪು ಕಿತ್ತುಕೊಂಡು ಹೊರಬರುತ್ತವೇನೋ ಎನ್ನುವಷ್ಟು ಉಬ್ಬಿಕೊಳ್ಳುತ್ತಿದ್ದವು. ಜಿಮ್‌ನ ಬಹುತೇಕ ಉಪಕರಣಗಳನ್ನು ಬಳಸಿ ವ್ಯಾಯಾಮ ಮಾಡಿದ ಗ್ರೀನ್‌ ಕೊನೆಗೆ ಹೇಳಿದ್ದು ‘ಬೆವರು ಹರಿಸುವುದು ನನ್ನ ಮೆಚ್ಚಿನ ಹವ್ಯಾಸ’ ಎಂದು.

ಅದ್ಭುತ ಭಾಷಣಕಾರ
‘ನೀವು ಕನ್ನಡಿಯ ಮುಂದೆ ನಿಂತಾಗ ಒಬ್ಬ ವ್ಯಕ್ತಿ ಕಾಣುತ್ತಾನಲ್ಲ, ಅವನು ಯಾವಾಗಲೂ ನಗುತ್ತಿರುವಂತೆ ನೋಡಿಕೊಳ್ಳಿ, ಅವನ ಸಂತೋಷಕ್ಕಾಗಿ ದುಡಿಯಿರಿ, ಬೇರೆಯವರ ಸಂತೋಷದಲ್ಲಿ ಅವನ ಸಂತೋಷ ಹುಡುಕಿರಿ’ ಎಂದು, ವೇದಾಂತಿಯಂತೆ ಮಾತನಾಡಿದರು. ಸ್ವತಃ ಚಿತ್ರಕಾರರೂ ಆಗಿರುವ ಗ್ರೀನ್‌, ದೇಹದಾರ್ಡ್ಯದ ಬಗೆಗಿಂತಲೂ ವ್ಯಕ್ತಿತ್ವ ವಿಕಸನದ ಬಗೆಗೆ ಸಾಮಾಜಿಕ ಕಳಕಳಿಯ ಬಗ್ಗೆಯೇ ಹೆಚ್ಚು ಆಸಕ್ತಿ ಉಳ್ಳವರು.

ಜೀವನ
1975 ರಲ್ಲಿ ಅಮೆರಿಕದ ನ್ಯೂಯಾರ್ಕ್‌ನಲ್ಲಿ ಹುಟ್ಟಿದ ಗ್ರೀನ್‌, 16ರ ವಯಸ್ಸಿನಿಂದಲೇ ದೇಹದಾರ್ಡ್ಯ ಪ್ರಾರಂಭಿಸಿದರು. 2011ರಲ್ಲಿ ಮಿಸ್ಟರ್ ನ್ಯೂಯಾರ್ಕ್‌ ಎನಿಸಿಕೊಂಡರು. ನಂತರ 2011ರಲ್ಲಿ ನ್ಯೂಯಾರ್ಕ್‌ ಪ್ರೋ ಚಾಂಪಿಯನ್ ಶಿಪ್ ಗೆದ್ದುಕೊಂಡರು ನಂತರ 2012 ಇಂಟರ್‌ನ್ಯಾಷನಲ್ ಫೆಡರೇಷನ್ ಆಫ್ ಬಾಡಿ ಬಿಲ್ಡಿಂಗ್ ಆ್ಯಂಡ್ ಫಿಟ್‌ನೆಸ್ (ಐಎಫ್‌ಬಿಎಫ್) ನಡೆಸುವ ಅಂತರರಾಷ್ಟ್ರೀಯ ಮಟ್ಟದ ಬಾಡಿ ಬಿಲ್ಡಿಂಗ್ ಸ್ಪರ್ಧೆಯಲ್ಲಿ 2ನೇ ಸ್ಥಾನ ಪಡೆದುಕೊಂಡರು. ನಂತರ 2013 ಮತ್ತು 2014ರಲ್ಲಿ ಮಿಸ್ಟರ್ ಒಲಂಪಿಯಾದಲ್ಲಿ ಪ್ರಥಮ ಸ್ಥಾನಗಳಿಸಿ ವಿಖ್ಯಾತಿಗಳಿಸಿದರು.

ಪ್ರೇರಣಾದಯಕ ಭಾಷಣಕಾರರಾಗಿಯೂ ಹೆಸರವಾಸಿಯಾಗಿರುವ ಗ್ರೀನ್‌ ದೇಶ–ವಿದೇಶಗಳಲ್ಲಿ ಭಾಷಣಗಳನ್ನು ಮಾಡುತ್ತಾ ಯುವಕರನ್ನು ಉತ್ತೇಜಿಸುವ ಕೆಲಸದಲ್ಲಿಯೂ ನಿರತರಾಗಿದ್ದಾರೆ. ಇದೀಗ ಕೆಲವು ಹಾಲಿವುಡ್ ಸಿನಿಮಾಗಳಲ್ಲಿಯೂ ನಟಿಸುತ್ತಿರುವ ಗ್ರೀನ್‌ ಅತ್ಯುತ್ತಮ ಚಿತ್ರಕಲಾವಿದರೂ ಹೌದು.
ಫೋಟೊ:-:
೨.

ನೋಡಿ
Kai Greene
  ಬಾಡಿಬಿಲ್ಡಿಂಗ್
 ಸ್ಯಾಂಡೋ
 ವ್ಯಾಯಾಮ

ಉಲ್ಲೇಖಗಳು

ಉಲ್ಲೇಖ

ಕ್ರೀಡೆ
ವ್ಯಾಯಾಮ
ಯಶ್‌ ಪಾಲ್‌

ಹಿಂದಿಯ ಪ್ರಸಿದ್ಧ ಕಾದಂಬರಿಕಾರ, ಕತೆಗಾರ, ಚಿಂತಕ. ಪ್ರಗತಿಶೀಲ ಆಂದೋಲನದ ನೇತಾರ ಹಾಗೂ  ಕ್ರಾಂತಿಕಾರಿ ಯಶಪಾಲ್ ಬಗ್ಗೆ ಮಾಹಿತಿಗೆ ಈ ಲೇಖನ ನೋಡಿ. 

ಯಶ್‌ ಪಾಲ್ ಅಥವಾ‌ ಯಶ್‌ ಪಾಲ್‌ ಸಿಂಗ್‌ ಭಾರತದ ವಿಜ್ಞಾನಿ, ಶಿಕ್ಷಣ ತಜ್ಞ, ಆಡಳಿಗಾರ, ಮಾತುಗಾರ, ಅವರು ನೇರ ನಡೆ, ನುಡಿಗಳಿಗಾಗಿ ಹೆಸರಾಗಿದ್ದರು.ಅವರು ಸೂರ್ಯನಿಂದ ಹೊರಹೊಮ್ಮವ ವಿಶ್ವ ಕಿರಣಗಳ (ಕಾಸ್ಮಿಕ್ ರೇಸ್‌) ಅಧ್ಯಯನ ಕ್ಷೇತ್ರದಲ್ಲಿ   ಕೆಲಸ ಮಾಡಿದ್ದಾರೆ. ಮತ್ತು ಸದಾ ಜನರ ಮಧ್ಯೆ ಇರುತ್ತಿದ್ದ ಅಪರೂಪದ ವಿಜ್ಞಾನಿ ಅವರಾಗಿದ್ದರು.. ಡಾ. ಹೋಮಿ ಜಹಾಂಗೀರ್‌ ಭಾಭಾ, ಡಾ. ವಿಕ್ರಂ ಸಾರಾಭಾಯ್‌, ಸತೀಶ್‌ ಧವನ್‌ ರಂತಹ ವ್ಯಕ್ತಿಗಳ ಜೊತೆ ಅವರ ಒಡನಾಟವಿತ್ತು.

ಟಾಟಾ ಸಂಸ್ಥೆ
ದೆಹಲಿ ವಿಶ್ವವಿದ್ಯಾಲಯದಲ್ಲಿ ಭೌತಶಾಸ್ತ್ರದ ಸ್ನಾತಕೋತ್ತರ ಪದವಿ ವಿದ್ಯಾರ್ಥಿಯಾಗಿದ್ದಾಗಲೇ ದೇಶದ ಪ್ರತಿಷ್ಠಿತ ಮುಂಬೈ ಟಾಟಾ ಸಂಸ್ಥೆಯಲ್ಲಿ ಸಂಶೋಧನಾ ವಿದ್ಯಾರ್ಥಿಯಾಗಿ ಸೇರಿಕೊಂಡರು. ಅದು ಅವರ ಜೀವನದ ದೊಡ್ಡ ತಿರುವು.ಮುಂಬೈನ ಟಾಟಾ ಇನ್‌ಸ್ಟಿಟ್ಯೂಟ್‌ ಆಫ್‌ ಫಂಡಮೆಂಟಲ್‌ ರಿಸರ್ಚ್‌ ಸಂಸ್ಥೆಯಲ್ಲಿ ವಿಶ್ವಕಿರಣಗಳ ಬಗ್ಗೆ ಅಧ್ಯಯನ ನಡೆಸಿದರು.ಇನ್ನೂ ಎಂ.ಎಸ್ಸಿ ಅಂತಿಮ ವರ್ಷದ ವಿದ್ಯಾರ್ಥಿಯಾಗಿದ್ದ ಪಾಲ್‌ ಅವರಿಗೆ ನಿಯಮಾವಳಿ ಪ್ರಕಾರ ಪ್ರವೇಶ ನೀಡುವಂತಿರಲಿಲ್ಲ. ಆದರೆ, ಟಾಟಾ ಸಂಸ್ಥೆ ಪಾಲ್‌ ಅವರಿಗಾಗಿಯೇ ಮೊದಲ ಬಾರಿಗೆ ನಿಯಮಾವಳಿ  ಸಡಿಲಿಸಿತ್ತು.ಹಿರಿಯ ವಿಜ್ಞಾನಿ ಸತೀಶ್‌ ಧವನ್‌ ಅವರು ಭಾರತದ ಬಾಹ್ಯಾಕಾಶ ಯೋಜನೆಯಲ್ಲಿ ಕೆಲಸ ಮಾಡಲು ಆಹ್ವಾನ ನೀಡಿದರು. ಧವನ್‌ ಅವರ ನಿರೀಕ್ಷೆ ಹುಸಿಯಾಗಲಿಲ್ಲ. ಅಹಮದಾಬಾದ್‌ನಲ್ಲಿ ಪ್ರತಿಷ್ಠಿತ ಬಾಹ್ಯಾಕಾಶ  ಕೇಂದ್ರವನ್ನು ಸ್ಥಾಪಿಸಿದ ಪಾಲ್‌ ಅವರು ಉಪಗ್ರಹ ಆಧಾರಿತ  ಸಂವಹನ ವ್ಯವಸ್ಥೆ ಅಭಿವೃದ್ಧಿಯಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು.

ನಂತರ ಯೋಜನಾ ಆಯೋಗ, ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆ ಕಾರ್ಯದರ್ಶಿ ಮತ್ತು ವಿಶ್ವವಿದ್ಯಾಲಯ ಧನ ಸಹಾಯ ಆಯೋಗದ ಅಧ್ಯಕ್ಷರಂಥ   ಪ್ರಮುಖ ಹುದ್ದೆಗಳಲ್ಲಿ ಕೆಲಸ ಮಾಡಿದ್ದಾರೆ. ನಿವೃತ್ತಿಯ ನಂತರ ಸುಮ್ಮನೆ ಕೂರುವ ಜಾಯಮಾನ ಅವರದ್ದಾಗಿರಲಿಲ್ಲ.

ವಿಜ್ಞಾನವನ್ನು ಜನಪ್ರಿಯಗೊಳಿಸುವ ಕೆಲಸಕ್ಕೆ ಅಣಿಯಾದರು.  ದೂರದರ್ಶನದ ಮೂಲಕ ವಿಜ್ಞಾನವನ್ನು  ಜನರ ಮನೆಗೆ ತಲುಪಿಸಿದರು. ಟಿ.ವಿಗಳಲ್ಲಿ ವಿಜ್ಞಾನ ಮತ್ತು ಶಿಕ್ಷಣಕ್ಕೆ ಸಂಬಂಧಿಸಿದ ಚರ್ಚೆಗಳಲ್ಲಿ ಪಾಲ್ಗೊಂಡು ಪರಿಚಿತರಾಗಿದ್ದರು. ಇವರು ನಕಲಿ ವಿಶ್ವವಿದ್ಯಾಲಯಗಳ ವಿರುದ್ಧ  ಕಾನೂನು ಸಮರ ಸಾರಿದ್ದರು. ಅಂತಿಮವಾಗಿ ಅದರಲ್ಲಿ ಜಯ ಸಾಧಿಸಿದರು.

ಅವರ ಹೋರಾಟದ ಫಲವಾಗಿ ಛತ್ತೀಸಗಡದಲ್ಲಿಯ 112 ನಕಲಿ ವಿಶ್ವವಿದ್ಯಾಲಯಗಳು ಬಾಗಿಲು ಮುಚ್ಚಬೇಕಾಯಿತು.

ಬಾಲ್ಯ 
ಯಶ್‌ ಪಾಲ್‌ ಹುಟ್ಟಿದ್ದು (1926) ಝಾಂಗ್‌ ಎಂಬ ಹಳ್ಳಿಯಲ್ಲಿ. ಅದು ಈಗ ಪಾಕಿಸ್ತಾನದಲ್ಲಿದೆ. ಪಾಲ್‌ ತಮ್ಮ ಬಾಲ್ಯ, ಶಾಲಾ ದಿನಗಳನ್ನು ಕಳೆದದ್ದೆಲ್ಲ  ಪಾಕಿಸ್ತಾನ ಮತ್ತು ಬಲೂಚಿಸ್ತಾನದ ಕ್ವೆಟ್ಟಾದಲ್ಲಿ.  ಒಮ್ಮೆ ಬಾಲಕ ಯಶ್‌ ಹಾಗೂ ಸಹೋದರ ಭೂಕಂಪದ ಅವಶೇಷಗಳ ಅಡಿ ಸಿಲುಕಿ ಸಾವಿನ ದವಡೆಯಿಂದ ಪಾರಾಗಿದ್ದರು. ಶಾಲೆಯಲ್ಲಿ ಶಿಕ್ಷಕರು ಕೇಳಿದ ಎಲ್ಲ ಪ್ರಶ್ನೆಗಳಿಗೂ ಪಟಪಟನೇ  ಉತ್ತರಿಸುತ್ತಿದ್ದ. ಆತನ ಜಾಣತನ ಆತನಿಗೆ ‘ಮೋಟಾ ಸಿರ್‌’  (ದೊಡ್ಡ ತಲೆ) ಎಂಬ ಅಡ್ಡ ಹೆಸರು ತಂದು ಕೊಟ್ಟಿತು.  ಪಸ್ತೂನ್‌ ಹಾಗೂ ಹಜಾರಾದಲ್ಲಿಯ ಶಾಲಾ ಸಹಪಾಠಿಗಳು    ಪ್ರೀತಿಯಿಂದ ‘ಮೋಟಾ ಸಿರ್‌’ ಎಂದು ಛೇಡಿಸುತ್ತಿದ್ದರು. ಪಾಕಿಸ್ತಾನದಲ್ಲಿ  ಪದವಿ ಶಿಕ್ಷಣ ಪೂರೈಸಿದ ನಂತರ ಭಾರತದ ವಿಭಜನೆ ವೇಳೆ ಅವರು ಉನ್ನತ ವ್ಯಾಸಂಗಕ್ಕೆ ಭಾರತಕ್ಕೆ ಬಂದರು. ಹಾಗೆ ಬಂದವರು  ಪಾಕಿಸ್ತಾನಕ್ಕೆ ಮರಳಲಿಲ್ಲ. ಭಾರತದಲ್ಲಿ  ಬದುಕು ಕಟ್ಟಿಕೊಂಡರು.

ಪ್ರಶೆಸ್ತಿಗಳು
ವಿಜ್ಞಾನ ಕ್ಷೇತ್ರಕ್ಕೆ ಪಾಲ್ ಅವರ ಕೊಡುಗೆಗಾಗಿ ಸರ್ಕಾರ ಅವರಿಗೆ ದೇಶದ ಎರಡನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ‘ಪದ್ಮ ವಿಭೂಷಣ’ ನೀಡಿ ಗೌರವಿಸಿದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

ವಿಜ್ಞಾನಿಗಳು
ಪೂವಪ್ಪ ಕಣಿಯೂರು

ಇವರು ತುಳು ವಿದ್ವಾಂಸರು, ವೃತ್ತಿಯಲ್ಲಿ ಕನ್ನಡ ಪ್ರಾಧ್ಯಾಪಕರು ದೈವಾರಾಧನೆಯ ವಿಚಾರದಲ್ಲಿ ಆಸಕ್ತಿ ಇರುವವರು.ಪ್ರಸ್ತುತ ನೆಹರು ಸ್ಮಾರಕ ಮಹಾವಿದ್ಯಾಲಯ  ಸುಳ್ಯದಲ್ಲಿ ಪ್ರಾಂಶುಪಾಲರಾಗಿ ಕೆಲಸ ಮಾಡುತ್ತಿದ್ದಾರೆ.

ಹುಟ್ಟೂರು
ಬೆಳ್ತಂಗಡಿ ತಾಲೂಕಿನ ಕಣಿಯೂರು.

ಶಿಕ್ಷಣ
ಪ್ರಾಥಮಿಕ ಶಿಕ್ಷಣ  ಸರಕಾರಿ ಕಿರಿಯ ಪ್ರಾಥಮಿಕ ಶಾಲೆ ಕಣಿಯೂರು ,ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಗೇರುಕಟ್ಟೆ
ಪ್ರೌಡ ಶಿಕ್ಷಣ ಸರಕಾರಿ ಪದವಿ ಪೂರ್ವ ಕಾಲೇಜು ಉಪ್ಪಿನಂಗಡಿ,
ಪದವಿ ಶಿಕ್ಷಣ ಎಸ್.ಡಿ.ಎಂ ಕಾಲೇಜು ಉಜಿರೆ,
ಸ್ನಾತಕೋತ್ತರ ಶಿಕ್ಷಣ ಎಸ್.ವಿ.ಪಿ.ಕನ್ನಡ ಅಧ್ಯಯನ ಸಂಸ್ಥೆ  ಮಂಗಳೂರು ವಿಶ್ವವಿದ್ಯಾನಿಲಯದಲ್ಲಿ ಪೊರೈಸಿದ್ದಾರೆ.
ಡಾಕ್ಟರೆಟ್ ಪದವಿ  ಮಂಗಳೂರು ವಿಶ್ವವಿದ್ಯಾನಿಲಯಎಸ್.ವಿ.ಪಿ. ಕನ್ನಡ ಅಧ್ಯಯನ ಸಂಸ್ಥೆಯಿಂದ ಪಡೆದಿದ್ದಾರೆ.

ಸಂಶೋಧನೆ
ಉಲ್ಲಾಕುಳು- ಐತಿಹಾಸಿಕತೆ  ಪ್ರಾದೇಶಿಕತೆ ಮತ್ತು ಆರಾಧನಾ ಸ್ವರೂಪ ಈ ವಿಷಯದ ಮೇಲೆ   ಪಿ.ಎಚ್ಡಿ ಪದವಿ ಪಡೆದಿದ್ದಾರೆ.

ಕೃತಿಗಳು

ಪೂಕರೆ  ಜಾನಪಧೀಯ ಲೇಖನಗಳು(೨೦೦೪)
ಮೌಖಿಕ ಸಂಕಥನ.(೨೦೦೯)
 ತೀಡಿದಷ್ಟು ಗಂಧ.(೨೦೧೩)
 ಉಳ್ಳಾಕುಲು ಐತಿಹಾಸಿಕತೆ ಪ್ರಾದೇಶಿಕತೆ ಮತ್ತು ಆರಾಧನಾ ಸ್ವರೂಪ(೨೦೦೭)
ಕುಕ್ಕೆಯಲ್ಲಿ ನಾಗರ ಮಡಿಕೆ - ಪ್ರಾದೇಶಿಕ ಅಧ್ಯಯನ(೨೦೧೭)

ಸಂಪಾದನ ಕೃತಿ
 ಬಂಗ್ಲೆಗುಡ್ಡೆ ಸಣ್ಣಕ್ಕರ ಬಾಯಿ ಪಾತೆರಾದ ಸಾಹಿತ್ಯೊ .
 ಸುಳ್ಯ ಪರಿಸರದ ನಂಬಿಕೆಗಳು(೨೦೦೪)
ಸಲ್ಲಕ್ಷಣದ ಕೈ- ಕುರುಂಜಿ ವೆಂಕಟರಮಣ ಗೌಡ(೨೦೧೯).

ಅಕಾಡೆಮಿ ಸದಸ್ಯತ್ವ
 ಕರ್ನಾಟಕ ಅರೆಭಾಷೆ ಸಂಸ್ಕ್ರತಿ ಮತ್ತು ಸಾಹಿತ್ಯ ಅಕಾಡೆಮಿ

ಪ್ರಶಸ್ತಿ
 ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ ಪುಸ್ತಕ ಪುರಸ್ಕಾರ(೨೦೦೯).
 ಸುಳ್ಯ ತಾಲೂಕು ಕನ್ನಡ ಸಾಹಿತ್ಯ ಪರಿಷತ್ ಉತ್ತಮ ಸಂಶೋಧಕ ಪ್ರಶಸ್ತಿ. 
 ಪಯಸ್ವಿನಿ ಜೇಸಿಸ್ ಸುಳ್ಯ. ಸಾಹಿತ್ಯ ಸಂಶೋಧನೆಗೆ ಉತ್ತಮ ಸಂಶೋಧಕ ಪ್ರಶಸ್ತಿ.
 ಮಂಗಳೂರು ವಿಶ್ವವಿದ್ಯಾನಿಲಯ ರಾಷ್ಟ್ರೀಯ ಸೇವಾ ಯೋಜನೆ ಉತ್ತಮ ಯೋಜನ ಅಧಿಕಾರಿ ಪ್ರಶಸ್ತಿ.

ಉಲ್ಲೇಖ

ಲೇಖಕರು
ಅರೆಭಾಷೆ
ತುಳು ಲೇಖಕರು
ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ

ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು ಕರ್ನಾಟಕದಲ್ಲಿ ಕನ್ನಡ ಚಲನಚಿತ್ರರಂಗಕ್ಕೆ ನೀಡಲಾಗುವ ಅತ್ಯಂತ ಗಮನಾರ್ಹ ಮತ್ತು ಪ್ರತಿಷ್ಠಿತ ಚಲನಚಿತ್ರ ಪ್ರಶಸ್ತಿಗಳಾಗಿವೆ. ಇವುಗಳನ್ನು ಕನ್ನಡ ಭಾಷಾ ಚಲನಚಿತ್ರಗಳಿಗೆ ಅತ್ಯುನ್ನತ ಪ್ರಶಸ್ತಿಗಳೆಂದು ಪರಿಗಣಿಸಲಾಗಿದೆ. ಚಿತ್ರರಂಗದ ಉತ್ತಮ ಪ್ರತಿಭೆಗಳನ್ನು ಮತ್ತು ಚಿತ್ರಗಳನ್ನು ಗುರುತಿಸಿ ಈ ಗೌರವ ಸಲ್ಲಿಸಲಾಗುವುದು.

ಕನ್ನಡ ಚಿತ್ರರಂಗದ ಆಯ್ಕೆಯಾದ ಪ್ರಸಿದ್ಧ ವ್ಯಕ್ತಿಗಳ ಆಯ್ಕೆ ಸಮಿತಿಯಿಂದ ಪ್ರಶಸ್ತಿಗಳನ್ನು ನಿರ್ಧರಿಸಲಾಗುತ್ತದೆ. ಪ್ರಶಸ್ತಿಗಳು ಕಲಾತ್ಮಕ ಮೌಲ್ಯಗಳೊಂದಿಗೆ ಚಲನಚಿತ್ರಗಳನ್ನು ಉತ್ತೇಜಿಸಲು ಮತ್ತು ಕಲಾವಿದರು, ತಂತ್ರಜ್ಞರು ಮತ್ತು ನಿರ್ಮಾಪಕರನ್ನು ಉತ್ತೇಜಿಸಲು ಉದ್ದೇಶಿಸಿದೆ. ಪ್ರಶಸ್ತಿಗಳನ್ನು ಸಾಂಸ್ಕೃತಿಕ ವ್ಯವಹಾರಗಳ ಮಂತ್ರಿಯವರು ಘೋಷಿಸುತ್ತಾರೆ ಮತ್ತು ಕರ್ನಾಟಕದ ಮುಖ್ಯಮಂತ್ರಿಗಳು ಪ್ರದಾನಿಸುತ್ತಾರೆ.

ಪ್ರಶಸ್ತಿಗಳು
 ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯ ಅತ್ಯುತ್ತಮ ಚಿತ್ರ ಪ್ರಶಸ್ತಿ

 ಮೊದಲನೇ ಅತ್ಯುತ್ತಮ ಚಿತ್ರ

 ಎರಡನೇ ಅತ್ಯುತ್ತಮ ಚಿತ್ರ

 ಮೂರನೇ ಅತ್ಯುತ್ತಮ ಚಿತ್ರ

 ನಾಲ್ಕನೇ ಅತ್ಯುತ್ತಮ ಚಿತ್ರ

 ಅತ್ಯುತ್ತಮ ಸಾಮಾಜಿಕ ಚಿತ್ರ

 ಅತ್ಯುತ್ತಮ ಮಕ್ಕಳ ಚಿತ್ರ

 ಅತ್ಯುತ್ತಮ ಪ್ರಾದೇಶಿಕ ಭಾಷಾ ಚಿತ್ರ

 ಅತ್ಯುತ್ತಮ ಮನರಂಜನಾ ಚಿತ್ರ

 ಚೊಚ್ಚಲ ನಿರ್ದೇಶನದ ಅತ್ಯುತ್ತಮ ಚಿತ್ರ

 ಅತ್ಯುತ್ತಮ ನಿರ್ದೇಶನ

 ಅತ್ಯುತ್ತಮ ನಟ

 ಅತ್ಯುತ್ತಮ ನಟಿ

 ಅತ್ಯುತ್ತಮ ಪೋಷಕ ನಟ

 ಅತ್ಯುತ್ತಮ ಪೋಷಕ ನಟಿ

 ಅತ್ಯುತ್ತಮ ಬಾಲನಟ

 ಅತ್ಯುತ್ತಮ ಬಾಲನಟಿ

 ಅತ್ಯುತ್ತಮ ಸಂಗೀತ ನಿರ್ದೇಶನ

 ಅತ್ಯುತ್ತಮ ಹಿನ್ನೆಲೆ ಗಾಯಕ

 ಅತ್ಯುತ್ತಮ ಹಿನ್ನೆಲೆ ಗಾಯಕಿ

 ಅತ್ಯುತ್ತಮ ಕಂಠದಾನ ಕಲಾವಿದ

 ಅತ್ಯುತ್ತಮ ಕಂಠದಾನ ಕಲಾವಿದೆ

 ಅತ್ಯುತ್ತಮ ಛಾಯಾಗ್ರಹಣ

 ಅತ್ಯುತ್ತಮ ಸಂಕಲನ

 ಅತ್ಯುತ್ತಮ ಗೀತರಚನೆ

 ಅತ್ಯುತ್ತಮ ಶಬ್ದಗ್ರಹಣ

 ಅತ್ಯುತ್ತಮ ಕಲಾ ನಿರ್ದೇಶನ

 ಅತ್ಯುತ್ತಮ ಕಥೆ

 ಅತ್ಯುತ್ತಮ ಚಿತ್ರಕಥೆ

 ಅತ್ಯುತ್ತಮ ಸಂಭಾಷಣೆ

 ಜೀವಿತಾವಧಿ ಕೊಡುಗೆಯ ವಿಶೇಷ ಪ್ರಶಸ್ತಿ

 ಜ್ಯೂರಿಯ ವಿಶೇಷ ಪ್ರಶಸ್ತಿ

 ಅತ್ಯುತ್ತಮ ಸಿನಿಮಾ ಪುಸ್ತಕ

 ಅತ್ಯುತ್ತಮ ಕಿರುಚಿತ್ರ

 ಪುಟ್ಟಣ್ಣ ಕಣಗಾಲ್ ಪ್ರಶಸ್ತಿ

 ಡಾ. ರಾಜಕುಮಾರ್ ಪ್ರಶಸ್ತಿ

 ಡಾ. ವಿಷ್ಣುವರ್ಧನ್ ಪ್ರಶಸ್ತಿ

ವರ್ಷವಾರು ಅತಿ ಹೆಚ್ಚು ಪ್ರಶಸ್ತಿ ಪಡೆದ ಚಿತ್ರಗಳು

ಚಲನಚಿತ್ರ ಪ್ರಶಸ್ತಿಗಳು
ಕಾಂಬೋಜ

ಕಾಂಬೋಜ ಕಬ್ಬಿಣ ಯುಗದ ಭಾರತದ ಒಂದು ಬುಡಕಟ್ಟಾಗಿತ್ತು, ಮತ್ತು ಆಗಾಗ್ಗೆ ಸಂಸ್ಕೃತ ಹಾಗೂ ಪಾಲಿ ಸಾಹಿತ್ಯದಲ್ಲಿ ಉಲ್ಲೇಖಿಸಲ್ಪಟ್ಟಿದೆ.

ಪ್ರಾಚೀನ ಕಾಂಬೋಜರು ಬಹುಶಃ ಇಂಡೊ-ಇರಾನಿಯನ್ ಮೂಲದವರಾಗಿದ್ದರು. ಆದರೆ, ಅವರನ್ನು ಕೆಲವೊಮ್ಮೆ ಇಂಡೊ-ಆರ್ಯರು ಎಂದು ಮತ್ತು ಕೆಲವೊಮ್ಮೆ ಭಾರತೀಯ ಹಾಗೂ ಇರಾನಿ ಎರಡೂ ಸಂಬಂಧಗಳನ್ನು ಹೊಂದಿದವರು ಎಂದು ವರ್ಣಿಸಲಾಗಿದೆ. ಕಾಂಬೋಜರನ್ನು ಶಕ ರಾಜಮನೆತನದ ಕುಲ ಎಂದೂ ವರ್ಣಿಸಲಾಗಿದೆ.

ಕಾಂಬೋಜರ ಅತ್ಯಂತ ಮುಂಚಿನ ಉಲ್ಲೇಖ ಸುಮಾರು ಕ್ರಿ.ಪೂ. ೫ನೇ ಶತಮಾನದಲ್ಲಿ, ಪಾಣಿನಿಯ ಕೃತಿಗಳಲ್ಲಿದೆ. ಇತರ ಕ್ರಿಸ್ತ ಪೂರ್ವ ಯುಗದ ಉಲ್ಲೇಖಗಳು ಮನುಸ್ಮೃತಿ (೨ನೇ ಶತಮಾನ) ಮತ್ತು ಮಹಾಭಾರತದಲ್ಲಿ ಕಾಣಿಸುತ್ತವೆ. ಇವೆರಡೂ ಕೃತಿಗಳು ಕಾಂಬೋಜರನ್ನು ಪವಿತ್ರ ಹಿಂದೂ ಆಚರಣೆಗಳ ಅನುಸರಣೆಯ ವೈಫಲ್ಯದಿಂದ ಕೆಳದರ್ಜೆಗೆ ಇಳಿದ ಮಾಜಿ ಕ್ಷತ್ರಿಯರು ಎಂದು ವರ್ಣಿಸುತ್ತವೆ. ಅವರ ಪ್ರಾಂತ್ಯಗಳು ಗಾಂಧಾರದ ಆಚೆಗೆ, ಪಾಕಿಸ್ತಾನ, ಅಫ಼್ಘಾನಿಸ್ತಾನದ ಆಚೆಗೆ, ತಜಿಕಿಸ್ತಾನ್, ಉಜ಼್ಬೇಕಿಸ್ತಾನ್, ಕಿರ್ಗಿಸ್ತಾನ್‍ನಲ್ಲಿ ನೆಲೆಗೊಂಡಿದ್ದವು. ಈ ಸ್ಥಳಗಳಲ್ಲಿ ಬುದ್ಧನ ಪ್ರತಿಮೆಗಳನ್ನು ರಾಜ ಅಶೋಕನ ಹೆಸರಲ್ಲಿ ನಿರ್ಮಿಸಲಾಗಿತ್ತು ಮತ್ತು ಅಶೋಕನ ಕ್ರಿ.ಪೂ. ೩ನೇ ಶತಮಾನದ ರಾಜಶಾಸನಗಳು ಕಾಂಬೋಜರ ನಿಯಂತ್ರಣದಲ್ಲಿದ್ದ ಈ ಪ್ರದೇಶ ಮೌರ್ಯ ಸಾಮ್ರಾಜ್ಯದಿಂದ ಸ್ವತಂತ್ರವಾಗಿತ್ತು ಎಂದು ಉಲ್ಲೇಖಿಸುತ್ತವೆ.

ರಾಜಪುರ ಬಹುಶಃ ಕಾಂಬೋಜದ ರಾಜಧಾನಿಯಾಗಿತ್ತು. ಕಾಂಬೋಜರು ಗಣತಂತ್ರವಾದಿ ಸಂವಿಧಾನವನ್ನು ಅನುಸರಿಸುತ್ತಿದ್ದರು ಎಂದು ಕೌಟಿಲ್ಯನ ಅರ್ಥಶಾಸ್ತ್ರ ಮತ್ತು ಅಶೋಕನ ೧೩ನೇ ಸಂಖ್ಯೆಯ ರಾಜಶಾಸನ ದೃಢೀಕರಿಸುತ್ತವೆ. ರಾಜ ಸ್ರಿಂದ್ರ ವರ್ಮನ ಕಾಂಬೋಜನು ಕಾಂಬೋಜದ ಒಬ್ಬ ರಾಜನಾಗಿದ್ದನು.

ಪ್ರಾಚೀನ ಕಾಲದಲ್ಲಿ ಕಾಂಬೋಜರು ತಮ್ಮ ಶ್ರೇಷ್ಠ ಕುದುರೆಗಳ ತಳಿಗಳು ಮತ್ತು ಉತ್ತರಪಥದ ಅಸಾಮಾನ್ಯ ಅಶ್ವಾರೋಹಿಗಳೆಂದು ಪ್ರಸಿದ್ಧರಾಗಿದ್ದರು. ಅವರನ್ನು ಸೇನಾ ಸಂಘಗಳು ಮತ್ತು ನಿಗಮಗಳಲ್ಲಿ ರಾಜಕೀಯ ಹಾಗೂ ಸೇನಾ ವ್ಯವಹಾರಗಳನ್ನು ನಿರ್ವಹಿಸಲು ನಿಯೋಜಿಸಲಾಗುತ್ತಿತ್ತು. ಕಾಂಬೋಜರ ಅಶ್ವದಳವು ಇತರ ರಾಷ್ಟ್ರಗಳಿಗೂ ತನ್ನ ಸೇನಾ ಸೇವೆಗಳನ್ನು ಒದಗಿಸುತ್ತಿತ್ತು. ಕಾಂಬೋಜದವರನ್ನು ಹೊರಗಿನ ರಾಷ್ಟ್ರಗಳು ಪ್ರಾಚೀನ ಯುದ್ಧಗಳಲ್ಲಿ ಅಶ್ವದಳದ ಸೈನಿಕರಾಗಿ ನಿಯೋಜಿಸಿದ ಅಸಂಖ್ಯಾತ ಉಲ್ಲೇಖಗಳಿವೆ. ಕುದುರೆ ಸಂಸ್ಕೃತಿಯಲ್ಲಿ ಅವರ ಸರ್ವೋಚ್ಚ ಸ್ಥಾನದ ಕಾರಣ ಪ್ರಾಚೀನ ಕಾಂಬೋಜರನ್ನು ಜನಪ್ರಿಯವಾಗಿ ಅಶ್ವಕರು ಎಂದು ಕರೆಯಲಾಗುತ್ತಿತ್ತು. ಅವರು ಉತ್ತಮ ಪಶುಪಾಲಕರು ಮತ್ತು ಕೃಷಿಕರೂ ಆಗಿದ್ದರು.

ಉಲ್ಲೇಖಗಳು

ಭಾರತದ ಇತಿಹಾಸ
ವಿಷ್ಣುಶರ್ಮ

ವಿಷ್ಣುಶರ್ಮ ನೀತಿಕಥೆಗಳ ಸಂಗ್ರಹವಾದ ಪಂಚತಂತ್ರವನ್ನು ಬರೆದವನು ಎಂದು ನಂಬಲಾಗಿರುವ ಒಬ್ಬ ಭಾರತೀಯ ವಿದ್ವಾಂಸ ಮತ್ತು ಲೇಖಕನಾಗಿದ್ದನು. ಪಂಚತಂತ್ರದ ರಚನೆಯ ನಿಖರ ಕಾಲ ಅನಿಶ್ಚಿತವಾಗಿದೆ ಮತ್ತು ಅಂದಾಜುಗಳು ಕ್ರಿ.ಪೂ. ೧೨೦೦ರಿಂದ ಕ್ರಿ.ಶ. ೩೦೦ರ ವರೆಗೆ ಬದಲಾಗುತ್ತವೆ. ಕೆಲವು ವಿದ್ವಾಂಸರು ಅವನನ್ನು ಕ್ರಿ.ಪೂ ೩ನೇ ಶತಮಾನದವನೆಂದು ಅಂದಾಜು ಮಾಡುತ್ತಾರೆ.

ಪಂಚತಂತ್ರವು ಇತಿಹಾಸದಲ್ಲಿ ಅತ್ಯಂತ ವ್ಯಾಪಕವಾಗಿ ಅನುವಾದಿಸಲಾದ ಧಾರ್ಮಿಕೇತರ ಪುಸ್ತಕಗಳಲ್ಲಿ ಒಂದು. ಪಂಚತಂತ್ರವನ್ನು ಪಹ್ಲವಿ ಭಾಷೆಗೆ ಕ್ರಿ.ಶ. ೫೭೦ರಲ್ಲಿ ಮತ್ತು ಅರಬ್ಬೀ ಭಾಷೆಗೆ ಕ್ರಿ.ಶ. ೭೫೦ರಲ್ಲಿ ಅನುವಾದಿಸಲಾಯಿತು. ಬಗ್ದಾದ್‍ನಲ್ಲಿ, ಇದರ ಅನುವಾದ ಜನಪ್ರಿಯತೆಯಲ್ಲಿ ಕುರಾನ್ ನಂತರದ ಸ್ಥಾನ ಪಡೆದಿತ್ತು ಎಂದು ಸಾಧಿಸಲಾಗಿದೆ. ಹನ್ನೊಂದನೇ ಶತಮಾನದಷ್ಟು ಮುಂಚಿತವಾಗಿ, ಈ ಕೃತಿ ಯೂರೋಪ್ ತಲುಪಿತು ಮತ್ತು ೧೬೦೦ಕ್ಕೆ ಮುಂಚೆ ಇದು ಗ್ರೀಕ್, ಲ್ಯಾಟಿನ್, ಸ್ಪ್ಯಾನಿಶ್, ಇಟ್ಯಾಲಿಯನ್, ಜರ್ಮನ್, ಇಂಗ್ಲಿಷ್, ಮುಂತಾದ ಭಾಷೆಗಳಲ್ಲಿ ಅಸ್ತಿತ್ವದಲ್ಲಿತ್ತು. ಅದರ ವ್ಯಾಪ್ತಿ ಜಾವಾದಿಂದ ಐಸ್‍ಲಂಡ್ ವರೆಗೆ ವಿಸ್ತರಿಸಿದೆ.

ಪಂಚತಂತ್ರದ ಮುನ್ನುಡಿ ವಿಷ್ಣುಶರ್ಮನನ್ನು ಕೃತಿಯ ಲೇಖಕ ಎಂದು ಗುರುತಿಸುತ್ತದೆ. ಅವನ ಬಗ್ಗೆ ಯಾವುದೇ ಬೇರೆ ಸ್ವತಂತ್ರ ಬಾಹ್ಯ ಸಾಕ್ಷ್ಯಾಧಾರವಿಲ್ಲದ ಕಾರಣ, ಅವನು ಐತಿಹಾಸಿಕ ಲೇಖಕನೇ ಅಥವಾ ಸ್ವತಃ ಅವನೇ ಒಬ್ಬ ಸಾಹಿತ್ಯಿಕ ಆವಿಷ್ಕಾರವೇ ಎಂದು ಹೇಳುವುದು ಅಸಾಧ್ಯ. ವಿವಿಧ ಭಾರತೀಯ ಪರಿಷ್ಕರಣೆಗಳ ವಿಶ್ಲೇಷಣೆ ಮತ್ತು ಕಥೆಗಳಲ್ಲಿ ವರ್ಣಿಸಲಾದ ಭೌಗೋಳಿಕ ಲಕ್ಷಣಗಳು ಹಾಗೂ ಪ್ರಾಣಿಗಳನ್ನು ಆಧರಿಸಿ, ವಿವಿಧ ವಿದ್ವಾಂಸರು ಕಾಶ್ಮೀರ ವಿಷ್ಣುಶರ್ಮನ ಹುಟ್ಟುಸ್ಥಳವೆಂದು ಸೂಚಿಸುತ್ತಾರೆ.

ವಿಷ್ಣುಶರ್ಮನು ಪಂಚತಂತ್ರವನ್ನು ಬಹುಶಃ ಹೇಗೆ ಸೃಷ್ಟಿಸಿದನು ಎಂಬ ಕಥೆಯನ್ನು ಮುನ್ನುಡಿಯು ವರ್ಣಿಸುತ್ತದೆ. ಒಂದು ರಾಜ್ಯವನ್ನು ಆಳುತ್ತಿದ್ದ ಸುದರ್ಶನನೆಂಬ ರಾಜನಿದ್ದನು. ರಾಜ್ಯದ ರಾಜಧಾನಿ ಮಹಿಲಾರೋಪ್ಯ ಎಂಬ ನಗರ. ಇದರ ನೆಲೆ ಭಾರತದ ಪ್ರಸ್ತುತ ನಕ್ಷೆಯಲ್ಲಿ ಅಪರಿಚಿತವಾಗಿದೆ. ರಾಜನಿಗೆ ಮೂರು ಪುತ್ರರು. ಬಾಹುಶಕ್ತಿ, ಉಗ್ರಶಕ್ತಿ ಮತ್ತು ಅನಂತಶಕ್ತಿ ಎಂದು ಇವರ ಹೆಸರುಗಳು. ರಾಜನು ಸ್ವತಃ ಒಬ್ಬ ವಿದ್ವಾಂಸ ಮತ್ತು ಬಲಿಷ್ಠ ಆಡಳಿತಗಾರನಾಗಿದ್ದರೂ, ಅವನ ಪುತ್ರರು ಎಲ್ಲರೂ ದಡ್ಡರಾಗಿದ್ದರು. ರಾಜನು ಅವನ ಮೂರು ರಾಜಕುಮಾರರ ಕಲಿಕೆಯ ಅಸಮರ್ಥತೆಗೆ ಹತಾಶಾನಾದನು, ಮತ್ತು ಸಮಾಲೋಚನೆಗಾಗಿ ತನ್ನ ಮಂತ್ರಿಗಳ ಬಳಿ ಹೋದನು. ಅವರು ರಾಜನಿಗೆ ವಿರೋಧಾತ್ಮಕವೆನಿಸಿದ ಸಲಹೆ ನೀಡಿದರು, ಆದರೆ, ಸುಮತಿ ಎಂಬ ಒಬ್ಬನ ಶಬ್ದಗಳು ರಾಜನಿಗೆ ಸರಿಯೆನಿಸಿದವು. ವಿಜ್ಞಾನಗಳು, ರಾಜಕಾರಣ ಮತ್ತು ರಾಜತಂತ್ರಗಳು ಎಲ್ಲೆಯಿಲ್ಲದ ವಿಭಾಗಗಳು ಮತ್ತು ಅವುಗಳಲ್ಲಿ ವಿಧ್ಯುಕ್ತವಾಗಿ ನಿಪುಣರಾಗುವುದಕ್ಕೆ ಜೀವಮಾನ ಹಿಡಿಯುತ್ತದೆ ಎಂದು ಆ ಮಂತ್ರಿ ಹೇಳಿದನು. ರಾಜಕುಮಾರರಿಗೆ ಧರ್ಮಗ್ರಂಥಗಳು ಮತ್ತು ಪಠ್ಯಗಳನ್ನು ಕಲಿಸುವುದರ ಬದಲು, ಹೇಗಾದರೂ ಮಾಡಿ ಅವುಗಳಲ್ಲಿ ಅಂತರ್ಗತವಾಗಿರುವ ಜ್ಞಾನವನ್ನು ಕಲಿಸಬೇಕು, ಮತ್ತು ವಯಸ್ಸಾದ ವಿದ್ವಾಂಸ ವಿಷ್ಣುಶರ್ಮನು ಅದಕ್ಕೆ ಸರಿಯಾದ ವ್ಯಕ್ತಿ ಎಂದು ಹೇಳಿದನು.

ಉಲ್ಲೇಖಗಳು

ಪ್ರಾಚೀನ ಭಾರತೀಯ ಲೇಖಕರು
ವಿಷ್ಣುಗುಪ್ತ

ವಿಷ್ಣುಗುಪ್ತ ಚಂದ್ರಾದಿತ್ಯನು ಗುಪ್ತ ಸಾಮ್ರಾಜ್ಯದ ಕಡಿಮೆ ಪರಿಚಿತ ರಾಜರಲ್ಲಿ ಒಬ್ಬನು. ಅವನನ್ನು ಸಾಮಾನ್ಯವಾಗಿ ಗುಪ್ತ ಸಾಮ್ರಾಜ್ಯದ ಕೊನೆಯ ಗುರುತಿಸಲ್ಪಟ್ಟ ರಾಜನೆಂದು ಪರಿಗಣಿಸಲಾಗಿದೆ. ಅವನು ೧೦ ವರ್ಷ ರಾಜ್ಯಭಾರ ಮಾಡಿದನು, ಕ್ರಿ.ಶ. ೫೪೦ ರಿಂದ ೫೫೦ರ ವರೆಗೆ. ೧೯೨೭-೭೮ರ ಉತ್ಖನನಗಳ ಅವಧಿಯಲ್ಲಿ ನಾಲಂದಾದಲ್ಲಿ ಪತ್ತೆಮಾಡಲಾದ ಮಣ್ಣಿನ ಮುದ್ರೆಯ ತುಂಡಿನಿಂದ, ಅವನು ಮೂರನೇ ಕುಮಾರಗುಪ್ತನ ಮಗ ಮತ್ತು ನರಸಿಂಹಗುಪ್ತನ ಮೊಮ್ಮಗ ಎಂದು ಬಹಿರಂಗಗೊಂಡಿದೆ.

ಉಲ್ಲೇಖಗಳು

ಗುಪ್ತ ಸಾಮ್ರಾಜ್ಯ
ಮಹಾಮೇಘವಾಹನ ರಾಜವಂಶ

ಮಹಾಮೇಘವಾಹನ ರಾಜವಂಶ (ಕ್ರಿ.ಪೂ. 250ರ ದಶಕದಿಂದ ಕ್ರಿ.ಶ. ೫ನೇ ಶತಮಾನ) ಮೌರ್ಯ ಸಾಮ್ರಾಜ್ಯದ ಪತನದ ನಂತರ ಕಲಿಂಗವನ್ನು (ಆಧುನಿಕ ಒಡಿಶಾ ರಾಜ್ಯ) ಆಳುತ್ತಿದ್ದ ಒಂದು ಪ್ರಾಚೀನ ರಾಜವಂಶವಾಗಿತ್ತು. ಈ ರಾಜವಂಶದ ಮೂರನೇ ಅರಸ ಖಾರವೇಲನು ತನ್ನ ಹಾಥಿಗುಂಫಾ ಶಾಸನದಿಂದ ಪರಿಚಿತನಾಗಿದ್ದಾನೆ.

ಖಾರವೇಲನು ಜೈನ ಧರ್ಮವನ್ನು ಪ್ರೋತ್ಸಾಹಿಸಿದನು, ಆದರೆ ಇತರ ಧರ್ಮಗಳ ವಿರುದ್ಧ ತಾರತಮ್ಯ ಮಾಡಲಿಲ್ಲ.

ಉದಯಗಿರಿ ಮತ್ತು ಖಂಡಗಿರಿ ಗುಹೆಗಳು ಮಹಾಮೇಘವಾಹನ ರಾಜವಂಶದ ಕೃತಿಯ ಅತ್ಯಂತ ಪ್ರಖ್ಯಾತ ಉದಾಹರಣೆಯಾಗಿವೆ. ಈ ಗುಹೆಗಳನ್ನು ಕ್ರಿ.ಪೂ. ೨ನೇ ಶತಮಾನದಲ್ಲಿ ಖಾರವೇಲನ ಆಳ್ವಿಕೆಯ ಕಾಲದಲ್ಲಿ ನಿರ್ಮಿಸಲಾಗಿತ್ತು. ಉದಯಗಿರಿ ೧೮ ಗುಹೆಗಳನ್ನು ಹೊಂದಿದೆ, ಖಂಡಗಿರಿ ೧೫ ಗುಹೆಗಳನ್ನು ಹೊಂದಿದೆ. ಹಾಥಿಗುಂಫಾ ಗುಹೆಯು ಹಾಥಿಗುಂಫಾ ಶಾಸನವನ್ನು ಹೊಂದಿದೆ. ಹಾಥಿಗುಂಫಾ ಶಾಸನವು ಬ್ರಾಹ್ಮಿ ಅಕ್ಷರಗಳಲ್ಲಿ ಆಳವಾಗಿ ಕೆತ್ತಲಾದ ಹದಿನೇಳು ಸಾಲುಗಳನ್ನು ಹೊಂದಿದೆ ಮತ್ತು ಜೈನ ಣಮೋಕರ ಮಂತ್ರದಿಂದ ಆರಂಭವಾಗುತ್ತದೆ. ಉದಯಗಿರಿಯಲ್ಲಿ, ಹಾಥಿಗುಂಫಾ (ಗುಹೆ ೧೪) ಮತ್ತು ಗಣೇಶಗುಂಫಾ (ಗುಹೆ ೧೦) ತಮ್ಮ ಶಿಲ್ಪಗಳು ಹಾಗೂ ಉಬ್ಬು ಶಿಲ್ಪಗಳ ಕಲಾ ನಿಧಿಗಳು ಜೊತೆಗೆ ಅವುಗಳ ಐತಿಹಾಸಿಕ ಪ್ರಾಮುಖ್ಯದ ಕಾರಣ ವಿಶೇಷವಾಗಿ ಪ್ರಸಿದ್ಧವಾಗಿವೆ. ರಾನಿ ಕಾ ನೌರ್ (ಗುಹೆ 1) ಕೂಡ ಒಂದು ವ್ಯಾಪಕವಾಗಿ ಕೆತ್ತಲಾದ ಗುಹೆ ಮತ್ತು ಶಿಲ್ಪ ಪಟ್ಟಿಗಳಿಂದ ಸವಿವರವಾಗಿ ಅಲಂಕೃತವಾಗಿವೆ. ಖಂಡಗಿರಿ ತನ್ನ ಶಿಖರದಿಂದ ಭುವನೇಶ್ವರದ ಒಳ್ಳೆ ದೃಶ್ಯವನ್ನು ಒದಗಿಸುತ್ತದೆ. ಅನಂತ ಗುಹೆಯು (ಗುಹೆ 3) ಸ್ತ್ರೀಯರು, ಆನೆಗಳು, ಕ್ರೀಡಾಪಟುಗಳು, ಮತ್ತು ಹೂವುಗಳನ್ನು ಹೊತ್ತೊಯ್ಯುತ್ತಿರುವ ಹೆಬ್ಬಾತುಗಳ ಕೆತ್ತಿದ ಆಕೃತಿಗಳನ್ನು ಚಿತ್ರಿಸುತ್ತದೆ.

ಉಲ್ಲೇಖಗಳು

ಭಾರತದ ಇತಿಹಾಸ
ಮಹಿಳೆಯ ಜನನಾಂಗ ಹರಣ

ಮಹಿಳೆಯ ಜನನಾಂಗ ಹರಣ (ಫೀಮೇಲ್ ಜೆನಿಟಲ್ ಮ್ಯುಟಿಲೇಷನ್, FGM) ಎಂದರೆ ಮಹಿಳೆಯ ಜನನಾಂಗ ಹರಣ ಮತ್ತು ಜನನಾಂಗ ಕತ್ತರಿಸುವಿಕೆಯನ್ನು ವಿಶ್ವ ಆರೋಗ್ಯ ಸಂಸ್ಥೆಯು (WHO) "ವೈದ್ಯಕೀಯವಲ್ಲದ ಕಾರಣಗಳಿಂದಾಗಿ ಮಹಿಳೆಯ ಬಾಹ್ಯ ಜನನಾಂಗದ ಭಾಗಶಃ ಅಥವಾ ಪೂರ್ಣವಾದ ಹರಣ ಅಥವಾ ಮಹಿಳೆಯ  ಜನನಾಂಗಕ್ಕೆ ಉಂಟಾಗುವ ಬೇರೆ ಹಾನಿ" ಎಂದು ವ್ಯಾಖ್ಯಾನಿಸಿದೆ." ಮಹಿಳೆಯ ಜನನಾಂಗ ಹರಣವನ್ನು ಆಫ್ರಿಕದಲ್ಲಿನ ಬುಡಕಟ್ಟು ಸಬ್-ಸಹರನ್ ಆಫ್ರಿಕಾದಲ್ಲಿಹಾಗೂ ಈಶಾನ್ಯ ಆಫ್ರಿಕಾದಲ್ಲಿ,ಕಡಿಮೆ ಪ್ರಮಾಣದಲ್ಲಿ ಏಷ್ಯಾದಲ್ಲಿ,ಮಧ್ಯಪ್ರಾಚ್ಯದಲ್ಲಿ ಹಾಗೂ ಬೇರೆಡೆ ಇರುವ ವಲಸೆ ಸಮುದಾಯಗಳಲ್ಲಿ ನಡೆಸಲಾಗುತ್ತದೆ.  ಇದನ್ನು ನಡೆಸುವ ವಯಸ್ಸು ಜನನ ಸಂದರ್ಭದಿಂದ ಪ್ರಾರಂಭಿಸಿ ಪ್ರಾಯಪ್ರಬುದ್ಧವಾಗುವವರೆಗೂ ಇರಬಹುದು; ಅರ್ಧದಷ್ಟು ದೇಶಗಳಲ್ಲಿ ಇದಕ್ಕಾಗಿ ರಾಷ್ಟ್ರೀಯ ಅಂಕಿ ಅಂಶಗಳು ಲಭ್ಯವಿವೆ, ಹೆಚ್ಚಿನ ಬಾಲಕಿಯರು ಐದು ವರ್ಷ ವಯಸ್ಸಿಗೂ ಮುನ್ನ ಇದಕ್ಕೆ ತುತ್ತಾಗುತ್ತಾರೆ.

ಪ್ರಕ್ರಿಯೆಯು ಒಂದು ಅಥವಾ ಹಲವಾರು ಪ್ರಕ್ರಿಯೆಗಳನ್ನು ಒಳಗೊಳ್ಳುವುದು, ಪ್ರಕ್ರಿಯೆಗಳು ಬುಡಕಟ್ಟಿನ ಆಧಾರದ ಮೇಲೆ ಭಿನ್ನವಾಗಿರುತ್ತವೆ. ಇವುಗಳಲ್ಲಿ ಭಗಾಂಕುರ ಮತ್ತು ಭಗಾಂಕುರದ ಮೇಲಿನ ತ್ವಚೆ (ಕ್ಲಿಟೋರಲ್ ಹುಡ್); ಭಗಾಂಕುರದ ಕೆಲ ಅಥವಾ ಎಲ್ಲ ಭಾಗ ಹಾಗೂ ಒಳಯೋನಿ (ಇನರ್ ಲ್ಯಾಬಿಯಾ); ಹಾಗೂ ತೀವ್ರವಾದ ರೂಪದ ಕತ್ತರಿಸುವಿಕೆ ಎಂದರೆ (ಇನ್‌ಫೈಬ್ಯುಲೇಷನ್) ಯೋನಿಯ ಹೊರತುಟಿಯ ಅಥವಾ ಹೊರಯೋನಿಯ ಅಥವಾ ಯೋನಿಯ ಮುಚ್ಚುವಿಕೆಯ ಭಾಗದ ಭಾಗಶಃ ಪೂರ್ಣ ಕತ್ತರಿಸುವಿಕೆ. ಈ ಪ್ರಕ್ರಿಯೆಯಲ್ಲಿ, ಮೂತ್ರದ ಹರಿವಿಗೆಹಾಗೂ ಋತುಚಕ್ರದ ರಕ್ತಪ್ರವಾಹಕ್ಕೆ ಸಣ್ಣ ರಂಧ್ರವನ್ನು ಇರಿಸಲಾಗುವುದು ಹಾಗೂ ಯೋನಿಯನ್ನು ಲೈಂಗಿಕಕ್ರಿಯೆ ಮತ್ತು ಶಿಶುಜನನಕ್ಕಾಗಿ ತೆರೆಯಲಾಗುವುದು. ಆರೋಗ್ಯ ಪರಿಣಾಮಗಳು ಪ್ರಕ್ರಿಯೆಯನ್ನು ಸಂದರ್ಭದ ಅನುಸಾರ ಅವಲಂಬಿಸುತ್ತವಾದರೂ ಸೋಂಕುಗಳು, ತೀವ್ರವಾದ ನೋವು, ಛೇದಗಳು, ಗರ್ಭಧಾರಣೆ ಶಕ್ತಿ ನಷ್ಟ, ಶಿಶುಜನನದ ಸಂದರ್ಭದಲ್ಲಿ ವಿಷಮತೆಗಳು ಹಾಗೂ ಮಾರಕ ರಕ್ತಸ್ರಾವ ಒಳಗೊಳ್ಳುವವು.

ಅಭ್ಯಾಸವು ಲಿಂಗ ತಾರತಮ್ಯ, ಮಹಿಳೆಯ ಲೈಂಗಿಕತೆಯ ಮೇಲೆ ನಿಯಂತ್ರಣದ ಪ್ರಯತ್ನಗಳು, ಪಾವಿತ್ರ್ಯದ, ಕನ್ಯತ್ವದ ಹಾಗೂ ಸೌಂದರ್ಯದ ಆಲೋಚನೆಗಳಲ್ಲಿ ನೆಲೆಗೊಂಡಿದೆ. ಇದನ್ನು ಸಾಮಾನ್ಯವಾಗಿ ಪ್ರಾರಂಭಿಸುವವರು ಹಾಗೂ ನಡೆಸುವವರು ಮಹಿಳೆಯರೇ, ಅವರು ಇದನ್ನು ಗೌರವದ ತಳಹದಿ ಎಂದು ನೋಡುತ್ತಾರೆ, ಹಾಗೂ ಇವರು ತಮ್ಮ ಹೆಣ್ಣುಮಕ್ಕಳು ಮತ್ತು ಮೊಮ್ಮಕ್ಕಳಿಗೆ ಯೋನಿಛೇದ ಮಾಡದಿರುವುದು ಅವರು ಸಾಮಾಜಿಕ ಬಹಿಷ್ಕಾರಕ್ಕೆ ಒಳಗಾಗುವಂತೆ ಮಾಡುವುದು ಎಂದು ಭಾವಿಸುತ್ತಾರೆ. 29 ದೇಶಗಳಲ್ಲಿನ 130 ಮಿಲಿಯನ್ನಿಗೂ ಹೆಚ್ಚು ಮಹಿಳೆಯರು ಮತ್ತು ಬಾಲಕಿಯರು FGM ಗೆ ಒಳಗಾಗಿದ್ದಾರೆ. ಇವರಲ್ಲಿ ಎಂಟು ಮಿಲಿಯನ್ನಿಗೂ ಹೆಚ್ಚು ಜನ ತೀವ್ರ ರೂಪದ ಕತ್ತರಿಸುವಿಕೆಗೆ ಒಳಗಾಗಿದ್ದಾರೆ, ಈ ಅಭ್ಯಾಸವು ಸಾಮಾನ್ಯವಾಗಿ ಡಿಜಿಬೌಟಿ, ಎರಿಟ್ರಿಯಾ, ಸೊಮಾಲಿಯಾ ಹಾಗೂ ಸೂಡಾನುಗಳಲ್ಲಿದೆ.

ಯೋನಿಛೇದವು ಅದು ನಡೆಯುವ ಹೆಚ್ಚಿನ ದೇಶಗಳಲ್ಲಿ ಕಾನೂನುಬಾಹಿರವಾಗಿದೆ ಅಥವಾ ನಿರ್ಬಂಧಿತಗೊಂಡಿದೆ. ಆದರೆ ಕಾನೂನುಜಾರಿಯು ಕಳಪೆಯಾಗಿದೆ. ಯೋನಿಛೇದವನ್ನು ಬಹಿಷ್ಕರಿಸುವುದಕ್ಕಾಗಿ 1970ರಿಂದಲೂ ಅಂತಾರಾಷ್ಟ್ರೀಯ ಪ್ರಯತ್ನಗಳು ನಡೆಯುತ್ತ ಬಂದಿವೆ, ಹಾಗೂ 2012 ರಲ್ಲಿ ವಿಶ್ವಸಂಸ್ಥೆಯ ಸಾಮಾನ್ಯ ಸಭೆಯು, ಯೋನಿಛೇದವನ್ನು ಮಾನವ ಹಕ್ಕುಗಳ ಉಲ್ಲಂಘನೆ ಎಂದು ಗುರುತಿಸಿದೆ. ಇದಕ್ಕೆ ವಿರೋಧಗಳೂ ಇಲ್ಲದಿಲ್ಲ, ನಿರ್ದಿಷ್ಟವಾಗಿ ಆಂತ್ರೊಪಾಲಜಿಸ್ಟರಿಂದ. ಎರಿಕ್ ಸಿಲ್ವರ್‌ಮ್ಯಾನ್ ಹೇಳುವ ಪ್ರಕಾರ ಯೋನಿಚೇದವು ಆಂತ್ರೊಪಾಲಜಿಯ ಕೇಂದ್ರೀಯ ನೈತಿಕ ವಿಚಾರಗಳಲ್ಲಿ ಒಂದಾಗಿದೆ, ಇದು ಸಾಂಸ್ಕೃತಿಯ ಸಾಪೇಕ್ಷತಾವಾದ, ಸಹ್ಯತೆ ಹಾಗೂ ಮಾನವ ಹಕ್ಕುಗಳ ವಿಶ್ವವ್ಯಾಪಿತ್ವದ ಬಗ್ಗೆ ಕಠಿಣವಾದ ಪ್ರಶ್ನೆಗಳನ್ನು ಎತ್ತುತ್ತಿದೆ.

ನೋಡಿ
ಯೋನಿ
ಸಂಭೋಗ

ಪೂರಕ ಮಾಹಿತಿ
 ಮಹಿಳೆಯರ ಹಸ್ತಮೈಥುನ;ವಿನೋದ ಛಬ್ಬಿ Updated: 23 ಏಪ್ರಿಲ್ 2019, ವಿಶ್ವ ಆರೋಗ್ಯ ಸಂಸ್ಥೆಯ ಲೆಕ್ಕದಂತೆ ಕಳೆದ ಹತ್ತು ವರ್ಷಗಳಲ್ಲಿ 3-4 ಕೋಟಿ ಹೆಂಗಸರ ಭಗಾಂಕುರವನ್ನು ಕಿತ್ತುಹಾಕಿ ಗಂಡಸರ ಸುಖದ ಗುಲಾಮರನ್ನಾಗಿ ಮಾಡಲಾಗಿದೆ.

ಉಲ್ಲೇಖಗಳು
ಶಿಶುಜನನ

ಶಿಶುಜನನ, ಇದನ್ನು ಹೆರಿಗೆ ಮತ್ತು ಪ್ರಸವ,  ಎಂದು ಕರೆಯುತ್ತಾರೆ ಮತ್ತು ಇದು ಗರ್ಭಧಾರಣೆಯ ಅಂತ್ಯವಾಗಿದ್ದು ಗರ್ಭಾಶಯದಿಂದ ಒಂದು ಅಥವಾ ಹೆಚ್ಚಿನ ಶಿಶುಗಳು ಹೊರಬರುತ್ತಾರೆ. 2015 ರಲ್ಲಿ ಸುಮಾರು 135 ಮಿಲಿಯನ್ ಜನನಗಳು ಜಾಗತಿಕವಾಗಿ ಸಂಭವಿಸಿವೆ. 37 ವಾರಗಳ ಗರ್ಭಧಾರಣೆಯ ಮುನ್ನವೇ ಜನನವಾಗುತ್ತಾರೆ, ಆದರೆ 3 ರಿಂದ 12% ನಡುವಿನ  ಶಿಶುಗಳು 42 ವಾರಗಳ ನಂತರ ಜನಿಸುತ್ತಾರೆ. ಅಭಿವೃದ್ಧಿ ಹೊಂದಿರುವ ದೇಶಗಳಲ್ಲಿ ಹೆಚ್ಚಿನ ಶಿಶುಜನನಗಳು ಆಸ್ಪತ್ರೆಗಳಲ್ಲಿ ಸಂಭವಿಸುತ್ತವೆ, ಆದರೆ ಅಭಿವೃದ್ಧಿ ಹೊಂದುತ್ತಿರುವ ದೇಶಗಳಲ್ಲಿ ಹೆಚ್ಚಿನ ಜನನಗಳು ಮನೆಯಲ್ಲಿ ಸಾಂಪ್ರದಾಯಿಕ ಶುಷ್ರೂಷಕಿಯರ ಬೆಂಬಲದಲ್ಲಿ ನಡೆಯುತ್ತವೆ.

ಶಿಶುಜನನದ ಅತ್ಯಂತ ಸಾಮಾನ್ಯ ವಿಧವೆಂದರೆ ಯೋನಿಯ ಮೂಲಕ ಪ್ರಸವ. ಇದು ಪ್ರಸವದ ಮೂರು ಹಂತಗಳನ್ನು ಒಳಗೊಳ್ಳುವುದು: ಮತ್ತು ವಸ್ತಿಯು ಹಿಗ್ಗುವುದು ಹಾಗೂ  ಕೆಳಕ್ಕಿಳಿಯುವುದು ಮತ್ತು ಶಿಶುವಿನ  ಜನನ ಹಾಗೂ ಪ್ಲಾಸೆಂಟಾವು ಹೊರಬರುವುದು. ಮೊದಲ ಹಂತವು ಸಾಮಾನ್ಯವಾಗಿ ಹನ್ನೆರಡರಿಂದ ಹತ್ತೊಂಬತ್ತು ಗಂಟೆಗಳ ಕಾಲ, ಎರಡನೇ ಹಂತವು ಇಪ್ಪತ್ತು ನಿಮಿಷಗಳಿಂದ ಎರಡು ಗಂಟೆಗಳ ಕಾಲ ಮತ್ತು ಮೂರನೇ ಹಂತವು ಐದರಿಂದ ಮೂವತ್ತು ನಿಮಿಷಗಳ ಕಾಲ ನಡೆಯುವುದು. ಮೊದಲ ಹಂತವು, ಅದು ಅರ್ಧ ನಿಮಿಷದ ಕಾಲ ಪ್ರತಿ ಹತ್ತರಿಂದ ಮೂವತ್ತು ನಿಮಿಷಗಳೊಂದಿಗೆ ಉಂಟಾಗುವ ಕೆಳಹೊಟ್ಟೆಯ ಸೆಳೆತದ ನೋವುಗಳು ಅಥವಾ ಬೆನ್ನು ನೋವುಗಳೊಂದಿಗೆ ಪ್ರಾರಂಭಗೊಳ್ಳುವುದು. ಕಾಲಾವಧಿಯಲ್ಲಿ ಸೆಳೆತದ ನೋವುಗಳು ಬಲವಾಗುತ್ತವೆ ಮತ್ತು ನಿಕಟವಾಗುತ್ತವೆ. ಎರಡನೇ ಹಂತದಲ್ಲಿ ಸಂಕೋಚನಗಳೊಂದಿಗೆ ತಳ್ಳುವಿಕೆ ಉಂಟಾಗುವುದು. ಮೂರನೇ ಹಂತದಲ್ಲಿ ತೆಗೆಯುವುದನ್ನು ವಿಳಂಬ ಮಾಡುವಂತೆ ಸಲಹೆ ಮಾಡಲಾಗುತ್ತದೆ. ವಿಶ್ರಾಂತಿ ತಂತ್ರಗಳು, ಅಮಲು ನೀಡುವುದು ಹಾಗೂ  ಬೆನ್ನುಮೂಳೆ ತಡೆಗಳು  ಮುಂತಾದ ಹಲವಾರು ವಿಧಾನಗಳು ನೋವನ್ನು ತಡೆಗಟ್ಟಲು ಸಹಾಯ ಮಾಡುತ್ತವೆ.

ಹೆಚ್ಚಿನ ಶಿಶುಗಳು ತಲೆ ಹೊರಬರುವ ರೀತಿಯಲ್ಲಿ ಜನನ ಹೊಂದುತ್ತವೆ; ಆದರೆ ಸುಮಾರು 4% ಶಿಶುಗಳ ಪಾದಗಳು ಅಥವಾ ಪೃಷ್ಠ ಮೊದಲು ಹೊರಬರುತ್ತವೆ, ಇದನ್ನು ಬ್ರೀಚ್ ಅಥವಾ  ಬರ್ತ್ ಬ್ರೀಚ್ ಎನ್ನುತ್ತಾರೆ. ಪ್ರಸವದ ಸಂದರ್ಭದಲ್ಲಿ ಮಹಿಳೆಯರು ಸಾಮಾನ್ಯವಾಗಿ ತಾವು ಇಷ್ಟಪಡುವ ರೀತಿಯಲ್ಲಿ ಆಹಾರ ಸೇವಿಸುತ್ತಾರೆ ಮತ್ತು ಚಲಿಸುತ್ತಾರೆ, ಮೊದಲ ಹಂತದಲ್ಲಿ ಅಥವಾ ತಲೆಯ ಜನನದ ಸಂದರ್ಭದಲ್ಲಿ ತಳ್ಳುವುದನ್ನು ಮತ್ತು ಎನಿಮಾಗಳನ್ನು ಶಿಫಾರಸು ಮಾಡಲಾಗುವುದಿಲ್ಲ. ಎಪಿಸಿಯೊಸ್ಟಮಿ ಎಂದು ಕರೆಯು ಯೋನಿಯ ತೆರೆಯುವ ಭಾಗವನ್ನು ಕತ್ತರಿಸುವಾಗ ಸಾಮಾನ್ಯವಾಗಿ ಇದು ಅಗತ್ಯವಿರುವುದಿಲ್ಲ. 2012 ರಲ್ಲಿ ಸುಮಾರು 23 ಮಿಲಿಯನ್ ಪ್ರಸವಗಳು ಸಿಸೇರಿಯನ್ ಸೆಕ್ಷನ್ ಎಂದು ಕರೆಯಲಾಗುವ ಶಸ್ತ್ರಚಿಕಿತ್ಸಾ ಕ್ರಮಗಳ ಮೂಲಕ ನಡೆದಿವೆ. ಸಿಸೇರಿಯನ್ ಸೆಕ್ಷನ್ನುಗಳನ್ನು ಅವಳಿಗಳಿಗೆ, ಮಗುವಿನಲ್ಲಿ ದುರ್ಬಲತೆಸ್ಥಿತಿಯಿರುವಾಗ ನಡೆಸಲಾಗುತ್ತದೆ. ಈ ವಿಧದ ಶಿಶುಜನನದಿಂದ ಗುಣಮುಖವಾಗಲು ದೀರ್ಘಕಾಲ ಅಗತ್ಯವಾಗುವುದು.

ಪ್ರತಿ ವರ್ಷ ಗರ್ಭಧಾರಣೆ ಮತ್ತು ಶಿಶುಜನನದ ಸಂಕೀರ್ಣತೆಗಳು ಸುಮಾರು 500,000 ಮಾತೃಮರಣಗಳಿಗೆ ಕಾರಣವಾಗುತ್ತವೆ. 7 ಮಿಲಿಯನ್ ಮಹಿಳೆಯರು ಗಂಭೀರವಾದ ದೀರ್ಘಕಾಲಿಕ ಸಮಸ್ಯೆಗಳನ್ನು ಹೊಂದಿದ್ದಾರೆ. 50 ಮಿಲಿಯನ್ ಮಹಿಳೆಯರಲ್ಲಿ ಪ್ರಸವದ ನಂತರ ಆರೋಗ್ಯದಲ್ಲಿ ಹಾನಿಕಾರಕ ಘಟನೆಗಳು ನಡೆದಿವೆ. ಇವುಗಳಲ್ಲಿ ಹೆಚ್ಚಿನವು ಅಭಿವೃದ್ಧಿಶೀಲ ದೇಶಗಳಲ್ಲಿ ನಡೆಯುತ್ತವೆ. ನಿರ್ದಿಷ್ಟ ಸಂಕೀರ್ಣತೆಗಳು ಪ್ರಸವದ ತಡೆಗಟ್ಟುವಿಕೆ, ಪ್ರಸವದ ನಂತರ ರಕ್ತಸ್ರಾವ, ಎಕ್ಲಾಂಪ್ಸಿಯಾ, ಹಾಗೂ ಪ್ರಸವ ನಂತರದ ಸೋಂಕನ್ನು ಒಳಗೊಂಡಿರುತ್ತವೆ. ಶಿಶುವಿನಲ್ಲಿನ ಸಂಕೀರ್ಣತೆಗಳು ಶಿಶುಗಳ ಉಸಿರು ಕಟ್ಟುವುದು ಸೇರುತ್ತದೆ.

ಉಲ್ಲೇಖಗಳು

ಮಹಿಳಾ ಆರೋಗ್ಯ